text:
Kachin State People Party KSPP gaw Jinghpaw mungdaw wan leng lam mayan Mugawng, Munyin mare kaba ni hta shi a party rung lakying ni hpe hpaw jat sai lam chye lu ai.
August 19 ya shani Mogawng rung, 20 ya shani Munyin rung hpaw poi hte dawng hkawn sharawt ai lamang ni hpe galaw sai lam chye lu ai.
Rung lakying lawan sa hpaw ya na matu ginra masha ni hpyi shawn ai majaw sa du shagrin ya ai re lam KSPP party a ningbaw Dr. Manam Tu Ja ndai zawn tsun ai re.
‘KSPP party hpaw sai nga shanhte na jang she shanhte hpang de galoi sa hpaw ya na nga nna ph shaga wa ai. Anhte mung dai maga de lawan galaw na ngu masing nga ai majaw rung sa hpaw ya ai rai sai.” nga nna tsun ai re.
Matut nna Namna hte Namti zawn mare ni hta mung rung lakying hpaw ai hte dawng hkawn sharawt ai lamang kade nna yang, tara shang galaw mat wa na re lam chye lu ai.
KSPP party gaw shi a rung lakying ni hpe Putao, Chipwhi, Hpakan, Machyang Baw, Naw Mung hte Waimaw ginwang ni hta hpaw da sai re.
Shi a rung daju hpe gaw Myitkyina Yuzana lawk e July shata praw hta sha hpaw poi galaw da sai re.
Lai wa sai August 15 ya shani galaw ai 2008 gawda tara gram na matu madi shadaw ai mungshawa n gun madun lamang hte August 16 ya shani galaw ai ninghkap n gun madun lamang 2 tup hta KSPP n shang lawm ai re.
2008 gawda tara gram na matu madi shadaw ai raitim, dai n gun madun lamang a matu Jinghpaw mungdaw daju mungmasa party hpe bawngban ai lam n nga ai majaw ya na zawn nshang lawm ai re nga nna tsun ai re.


c: text/html

text:
KBC NUM MAGAM DAP
Bandung
KBC shingwang kata na num ni gaw makam hta kri dung nna, sari rawng atsam ningja hpring ai ni rai nga na.
Yaw Shada Lam
- Jinghpaw Wunpawng Hkalup Hpung Ginjaw a sasana magam bungli ni hta KBC a makam hkridun hte maren ap nawng daw jau ai Num ni tai na matu.
- Sari rawng nna kasi tai kanu/num ni rai nga na matu.
- Atsam ningja hpring ai shayi num ni rai nga na matu.
KBC Num Magam Dap kaw nna woi awn galaw ai magam bungli ni
- Shaning shagu chyum laika ga san hti htai hpe woi galaw nga ga ai. Dai ning 2019 hta kasa laika hpe htai na matu hkyen lajang da sai.
- KBC Num shanan mungga laika hpe mung laning mi kalang dip shapraw nga ga ai.
- KBC Num Ningja Magazin hpe mali ning hta kalang dip shabra ya ga ai.
- KBC ting na kanu num ni jawm hkrum zup ai sharin hpawng kaba hpe mali ning hta kalang galaw nga ga ai. Dai ning 2019 ning April 3-8, 2019 hta (13) lang na KBC Num shawa Sharin Hpawng hpe galaw la lu sai.
- Amyu shayi zinlum magam bungli hpe ginra hpaw da nna lata hpaji sharin ya ai lam, aten kadun aten galu sharin hpawng lamang ni hpe woi galaw nga ga ai. Wenyi makam lam hpe n-gun jat ya ai hte arawn alai, nga sat nga sa lam ni hpe mung sharin ya ai. Rep chywi sharin ai lam hpe mung dingyang hkap la sharin ya nga ga ai.
- 2019 ning kaw nna sak pang shagu hpe zinglum lakawn ai lam hpe ginwang buga ni hta mung grau tang du hkra galaw nga lu na matu sharin lamang (curriculum) hte lesson plan ni hpe woi galaw mat wa na.
- Amyu shayi zinlum magam bungli hpe grau tang du hkra galaw sa wa lu na matu ginra nnan htawt sit, gawgap ai lam hpe masing hte mren galaw mat wa na re.
- Ningbaw ningla sharin lamang hpe laning ni kalang galaw ga ai.
- MBC hte matut mahkai let MBC na woi awn jasat ai sharin lamang ni hta masha dat ya let shang lawm nga ga ai.
- Ndai ten na mungdan byin da masa hta hkan nna hpyen yen ra ai majaw, buga ginwang kawang ai sha n-ga, hpyen yen kawan katsan let kanu num ni hpe sharin achyin n-gun jaw ai lam ni hpe galaw lu ai. Hkam ja lam, hkristan arawn alai, hkristan dinghku sak hkrung lam ni hpe sharin ya lu ga ai.
KBC shangwang ting hta nga ai kanu num ni magam dap kaw nna jasat sa wa nga ai bandung hte maren wenyi makam hta su hprang rawt jat kaba wa na matu magam dap kaw nna masing ni gran let woi jasat nga ga ai raitim, buga ginra ni hta tatut magam gun nga ai ni gaw kanu num ni hte grau nna ni kahtep nga ga ai hte maren anhte a bandung ni de shadu na matu buga magam gun ni yawng hta lit nga nga ai. Num magam dap gaw num hte sha seng ai ningmu hte nre sha, hpung woi ni yawng a magam lit rai nga ai hpe myit dum let shang lawm sa wa ga law.

robotstxt: allowed

filter: keep


text:
Myen asuya dap tat-ma (99) gaw Lahta Sammung, Muse ginwang kata na KIA Dung 9 daju hpe June 7, Laban shani, htim gasat zing lu ai hpang kade n na ten bai dawm mat ai
N gap hkat ai loi na ten, kalang bai Myen asuya dap hte Wunpawng Mungdan Shanglawt Dap (KIA) lapran Lahta Sammung Layan Kawng kaw June 6, bat Kru Ya shana hkying 7 jan kaw nna
Tinang dap gap zing nna wan nat kau ya ai, Myen asuya dap, Dapnu (99) hpyen hpung hpe December 25, Hkrismat shani jahpawt daw, KIA ni bawm hte hkap dep gasat dat ai lam, KIA


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Wa Sarabyin: Majan Ten, Kazakhstan De Hkawm Sa Ai Hkrunlam Gaw Simsa Lam Lu Na Matu Hkawm Ai Re
September 21, bat masum ya shani, Wa Sarabyin Francis, Hpung Shawa Masha ni hte hkrum shaga ai ten, shi a (38) lang ngu na Apostolic Journey gaw simsa lam a matu, nuclear laknak hpe ninghkap ai hkrun lam re lam, hpung shawa masha ni hpe tsun dan wa ai.
Mungdan kaba hta Kahtawlik Nawku Hpung Masha gaw n law ai. Ndai masa hta raitim, makam masham hte sak hkrung ai rai yang gaw sasana galaw ai apu asi ni pu si lu lu na ra ai. Matsi, jum, nhtoi: ndai ni gaw Karai Kasang hta sha madung rai nga ai; shinggyim masha ni hte seng ai masa lam yan ni hta n re ai; kaji ai ngu shadu ai ndai chyeju kumhpa gaw Karai Kasang kaw na chyeju hkum sumhpa gun sa ya ai, nga nna Wa Sarabyin Francis hkaw tsun da ai.
Kazakhstan mung shawa masha ni hta na Muslim gaw tsa shadang (70%), Hkristan gaw (25%) rai nna, dai ni hta na law malawng gaw Russian Orthodox ni rai nga ai; Kahtawlik gaw (1%) a npu de sha nga ai.
Grai n law la ai sagu hpung rai nga ai, teng ai; raitim, galoi mung hpaw malang hkawm sa ai sagu hpung re, pat shingdang nna nga ai sagu hpung n re ai; Chyoi Pra ai Wenyi a shadut shatsam shamu shamawt ai hta hkawm sa ai, Shi a ra sharawng ai hta wanglu wangla hpaw malang nna hkawm sa ai sagu hpung re ai, nga nna hkaw tsun, n-gun jaw shana da ai.
Makam masham a majaw zingri zingrat hkrum ai majaw si wa nna sumsing mungdan du magang sai sanpra ai ni yawng hpe myit dum ai lam, chyeju mung dum ai lam, Madu Yesu a wudang gaw anhte a myit mada shara a matu galoi myit htum shangun n an re lam, Wa Sarabyin tsun da ai.
Kazakhsatan na Sagu rem Wa Saradaw ni hpe mung chye ju dum ai lam tsun da ai.
Kazakhstan mungdan gaw nuclear laknak galaw shapraw ai hpe n-gun n-jaw ai mungdan (a 'no to nuclear weapons) re lam, shingra makau grupyin hte seng nna kaja ai atsam dat ladat shaw makawp maga shatsawm sa na ma policies ni hpe ahkyak da masin jahkrat hkawm sa ai mungdan re lam mung chye lu ai.
By Fr. Patrick Gawmaw Hkawng Yae
#vaticannews
#rvakachinservice
https://www.vaticannews.va/en/pope/news/2022-09/pope-at-general-audience...


text:
Munggu kaw nna yu wa ai Myen hpyen hpung ni hpe Dingdung daw pawng hpawm dap ni, lam lapran bawm hte hkap shing la gasat dat ai hpang, Myen hpyen dap ni makau grup yin de laknak gap shadam bun ai majaw, mung mare masha langai si nna, langai hkala hkrum wa ai lam chye lu ai.
Dai na maga de hkying 1 chyen daram aten, dap shara galai na matu Munggu kaw na yu wa ai hpyen hpung ni hpe, Muse 105 mile kaw nna Chyin San Chyaw maga de yu wa ai lam lapran hta bawm the hkap gasat ai hpang, Myen hpyen dap ni gap shadam bun ai laknak a majaw, mawdaw gram taw ai mung shawa langai si nna, langai hkala hkrum wa ai lam mung rai nga ai.
Dai zawn hkap shing la gasat ai hta Myen hpyen dap maga de na sum machyi si hkala ai lam hpe a tsawm tup hkrak n chye lu shi ai re.
Dai hkala hkrum ai Mung shawa gaw ya ten, Muse mung shawa tsi rung hta tsi tsi hkam la taw ai lam chye lu ai.
Dai ginra mayan ni hta Myen hpyen dap, Pyi Thu Tsit dap, hte rawt malan hpung ni rai nga ai KIA, SSPP, TNLA, MNDAA dap hte PDF ni ding yang shamu shamawt taw ai shara mung rai nga ai re.


text:
Mungmyit Sinli Ga, Muse lahta Mungbaw, Wing Seng mare hta Myen hpyen dap ni n dai laman shana shagu laknak kaba gap shadam bun ai majaw, ginra masha ni hkrit tsang taw ai lam chye
Munggu kaw nna yu wa ai Myen hpyen hpung ni hpe Dingdung daw pawng hpawm dap ni, lam lapran bawm hte hkap shing la gasat dat ai hpang, Myen hpyen dap ni makau grup yin
Lahta Sammung e Myen asuya dap hte Dingdung Daw Daphpawm hpung 3 lapran gasat gala majan laja nga ten, Miwa gasat dap ni Myen mung jarit mayan 2-ya gawan lai ai lam galaw wa sai


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Wa Sarabyin: Anhte Mat Shagu Karai Kasang Anhte Hpe Hkan Tam Ai
September 11, laban shani, San Peter Shawa Pa hta, 'Madu A Lamu Kasa Akyu Hpyi Ga' tsun ten, Wa Sarabyin Francis, Karai Kasang gaw anhte mat mat shagu hkan tam ai re, nga nna tsun ai.
Anhte mat mat shagu, Karai Kasang gaw shi a lata ladawn let anhte hpe a-la nga ai; dai gaw Shi anhte hpe gade tsaw ra ai, matsan dum lama ai, anhte hte nihtep nga ai hpe madun dan ai rai nga ai.
Dai shani hti ang ai Kabu Gara Shiga, 'Matsan Dum Lama Myit Kaba Ai Yesu Madu a mat mat ai sagu a lam ga shadawn, dam mat ai kasha kanau wa hpe Kawa hkap tau la ai lam, hpe lakap nna sumru, hkaw tsun da ai rai nga ai.
Mara lu ai ni hte rau lu sha nga ai Shi hpe, Pharisee ni hte Tara Sara (Scribes) ni mara shagun mara mu nga ma ai hpe Chye ai Madu Yesu, shanhte hpe madi nna shadum ai ga shadawn rai nga ai.
Karai Kasang gaw kadai hpe mung n shangam da ai; marai hkum shagu hpe Shi a daw sha poi hta shang lawm shangun mayu ai; masha hkum shagu hpe Shi a kasha zawn tsaw ra ai.
Karai Kasang gaw anhte mat mat shagu, dam mat shagu Kawa langai zawn anhte hpe hkan tam nga ai.
Mat mat ai shi a gumhpraw hpe hkan tam nna mu la ai myu shayi zawn, dam hkawm mat nna bai htang wa ai kasha hpe hkap tau la ai kawa zawn Karai Kasang anhte hpe hkan tam nga ai.
Mat mat ai wa hte seng hkra galaw la ai wa gaw shi hpe tsaw ra ai majaw, n du lawm shi ai wa hpe myit mada ala taw nga ai gaw shi hpe tsaw ra ai majaw, lam dam mat ai wa hpe ala dingda nga ai, n du wa jang hkan tam ai; langai hpe mung mat mat na Karai Kasang n ra sharawng ai.
Karai Kasang gaw shi a lata ladawn let anhte hpe ala nga ai. Shi a lahpyen hta du wa ai aten du hkra shi a lata hpe ladawn let anhte hpe ala nga ai, hkap tau la nga ai.
Kawa a masin salum, kanu a masin salum hte mat mat ai anhte hpe, dam mat ai anhte hpe, shut kataw ai anhte hpe hkan tam nga ai; n hkrum hkraw shi ai shi a kasha ni a matu Karai Kasang hkam sha yak taw nga ai. Shi gaw anhte hpe mat mat ai jahpan kaw galoi n bang kau ai.
Masha hkum shagu gaw Karai Kasang a matu ahkyak ai hkrai rai nga ai. Mat Mat, dam mat, shut kataw ai ni hpe madung da, ahkyak da saw shaga nga ai Karai Kasang gaw anhte shada da mung Shi zawn rai nga na hpe myit ra nga ai.
Nihtep dik htum masha hte rau rai nga ga ai raitim, nang ngai yawng, Karai Kasang hte grau nihtep ga ai hpe gaw dum hprang ra ga ai. Kanu Nu Maria mung shi a kasha ni hpe hkan tam ai hta galoi mung pu ba ai ngu n nga ai wa rai nga ai. Shi kaw akyu hpyi htinglu htinglai let Karai Kasang a man de sit shang wa ra ga ai hpe Wa Sarabyin Francis shadum da nga ai.
By Fr. Patrick Gawmaw Hkawng Yae
#vaticannews
#rvakachinservice
https://www.vaticannews.va/en/pope/news/2022-09/pope-at-angelus-god-always-searches-for-us-when-we-are-lost.html


text:
Manmaw Ginwang, Nmawk Buga kaw gan hprawng Yen nga ai hpyen yen mung shawa ni a tara rap ra ai munghpawm mungdan byin tai wa lu na matu kyu hpyi ai lamang hpe April 27
Hpyen yen ni dum nta wa lu na matu Myen asuya-hpyendap hte Wunpawng Mungdan Shanglawt Hpung (KIO) lapran, ‘bilateral ceasefire’ gap hkat jahkring na hkyen ai shiga hpe kabu ai raitim, myit tsang ai lam
Mungdaw majan tsin yam 8 ning jan hkrum sha nga ai hpyen yen ni a shawnglam hte seng nna Jinghpaw Wunpawng Hkalup Hpung Ginjaw KBC kata hpyen yen lit hkam ni gaw 2 ya tup


text:
71 lang na mungkan shinggyim ahkaw ahkang masat n htoi rai nga ai Decembre 10 ya shani hta Kuthkai Pyi Htawng Su Gawknu kaw
Shiga Kadun
Rohingya Ni Hpe Amyu Shamyit Dingsa Gasat Ai Lam hte Seng Nna ICJ Kaw Amu tang madun lam Galaw
Rahkai mung na Rohingya ni hpe amyu shamyit dingsa gasat ai lam hte seng nna Gambia mungdan kawn Rohingya ni a gawng malai Mungkan
Mungmyit Sinli Ga, Hpyen Yen Dabang Nkau Shara Ni Hta Mayak Mang Hkang Hkrum Nga
Mungmyit Sinli ga, Hpyen yen dabang nkau shara nkau ni hta mayak mang hkang nga ai rai nna, Garum ning tum hpung nkau mung
Nam San (နမ့္ဆန္) mare makau kaw gasat poi byin
Sam Mung dingdung daw, Nam Hkam ginra, Nam San (နမ့္ဆန္) mare makau kaw December 6 ya jahpawt hkying 7:40Am aten kaw nna hkying 9:15Am
Naushawng Deploment Institue Kawn Woi Nhtawm Promoting Social Cohesion For Peace Hte Seng Nna Bawngban Hpawng Galaw
Naushawng Deploment Institute (NDI) kawn woi awn galaw ai promoting Social Cohesion For peace hte seng ai bawngban hpawng hpe August (26) ya shani
Rahkai Mung Kaw Lak Nak Kaba Mare De Hkrat Ai Majaw Mung masha Marai Masum Si Sum Mat
Rahkai mung Min Pya, Pan Myawng mare na mare masha dum nta langai kaw August (24) ya shani Myen hpyen dap gap dat ai
Laiza Muklum Hta Ginjaw Rung Pati Komiti Kaw Nna Pati Hte Seng Ai Sang Lang Hpawng Galaw
Wunpawng Mungdan Shanglawt Hpung, Ginjaw Rung Pati Komiti kaw nna Pati kata hpung shang ai Salang ni hte Pati garai nshang ai magam gun
Waimaw Ginwang Ka-Ni Nang Hpam Pat Jasan Ningmu Jahpaw Laning Mi Hpring Magum Bu Hpawng Galaw
Laning mi hpring Ka-ni nang hpam pat jasan ningmu jahpaw magum bu akyu hpyi hpawng hpe waimaw ginwang Hkalup hpung rung gawknu kaw July
Myen hpyen dap kaw nna, hpyen shamu shamawt jahkring da ai ginra (5) hta aten ladaw jat ai lam ndau
Myen hpyen dap kaw nna, gap hkat jahkring da ai ginra (5) hpe August shata (31) du hkra shata (2) bai jat dat ai
Shingni Nbat Ramma Chyum Laika Sharin Hpawng galaw
Shingni nbat ramma chyum laika sharin hpawng hta Ramma ni a prat hpe gawgap sa wa ga ngu ai gabaw hte June.16 – Junly.6


text:
Prayers in Kachin (jinghpo, ကချင်ဘာသာ)
autorenewLoading the map
Speaker outside of the usual language range
Do you like this project? Support it by a donation via PayPal.
Kachin (jinghpo, ကချင်ဘာသာ)
add_circle_outline Church: Roman Catholic Church
translate Info about the language:
- Language family: Sino-Tibetan
- Wikipedia: Kachin
- Ethnologue: Kachin
import_contacts Source of the text: The text comes from official church sources.
Sign of the Cross in Kachin (jinghpo, ကချင်ဘာသာ)play_circle_filled
Lord's Prayer in Kachin (jinghpo, ကချင်ဘာသာ)play_circle_filled
Na a mying ningsang chyoi pra nga lit ga,
Na a mungdan du wa ru ga,
lamu tang hta Na a myit dik nga ai hte maren,
ga ntsa e mung dik wa u ga.
Shani shanang anhte ra ai lusha dai ni anhte hpe jaw rit.
Masha ni anhte hpe shut ai mara anhte raw kau ya ai zawn,
anhte a mara hpe mung raw kau ya rit.
Agung alau nga ai de anhte hpe n du shangun ai sha,
n kaja ai lam hta na shaw la rit law.
Amen
Hail Mary in Kachin (jinghpo, ကချင်ဘာသာ)play_circle_filled
Nang hte Karai Wa nga ai,
Num mahkra hta nang a lu ndai,
Na s hkritung na Kasha Yesu mung a lu nga ai.
Chyoi Pra ai Maria, Karai a Kanu, ya mung, si na aten hta mung,
anhte shut hpyit ai ni a matu akyu ara hpyi ya rit.
Amen
Gloria Patri in Kachin (jinghpo, ကချင်ဘာသာ)play_circle_filled
Shawng ningpawt na hte maren, ya mung, htani htana hkungga shakawn nga u ga law.
Amen
Apostles' Creed in Kachin (jinghpo, ကချင်ဘာသာ)play_circle_filled
lamu hte ga hpe hpan da ai,
Kawa Karai Kasang hpe ngai kam sham ai.
Shi a Kasha shingtai, anhte a Madu Yesu Hkristu hpe mung kam sham nngai.
Dai Hkristu gaw Chyoi Pra ai Wenyi a atsam hte Hkawnsek Maria hta na-um nasin rai nna shangai wa sai.
Punsiu Pilatu a lak htak e yubak hkam sai,
Wudang ntsa e si hkam nna lup kau hkrum sai.
Katsan ga de yu sa nhtawm,
masum ya nhtoi hta si ai ni kaw na bai hkrung rawt sai.
Sumsing lamu de lung wa nna mahkra dang chye ai Kawa Karai Kasang a hkra maga e hkaw dung nga ai.
Si ai hte hkrung ai ni hpe jeyang dawdan na matu hpung shingkang hte Shi bai du sa na ra ai.
Chyoi Pra ai Wenyi hpe mung ngai kam sham ai.
Chyoi Pra ai Kahtawlik Nawku Hpung,
Chyoi pra ai ni yawng Hkristu hta jawm pawng nga ai,
shut hpyit mara raw ya ai masha a hkum hkrang bai hkrung rawt na ra ai,
htani htana asak nga ai,
ndai lam ni yawng hpe ngai kam sham ai law.
Amen
Niceno-Constantinopolitan Creed in Kachin (jinghpo, ကချင်ဘာသာ)play_circle_filled
Sumsing lamu, ginding aga, mu lu ai hte n mu lu hpe, Shi hpan ai ngai kam sham ai.
Langai sha re ai Madu Yesu Hkristu, Karai a Kasha shingtai mung nga ai.
Ginding aga n lat Kawa kaw nna prat wa ai.
Karai na Karai, Ninghtoi kaw na Ninghtoi, Karai majing na Karai majing, hpan n hkrum prat wa ai, nga manga hpan ai Kawa hte atai langai sha Shi jawm pawng,
anhte a matu mara, anhte hpe hkye hkrang la na nga, lamu na yu wa sai.
Chyoi praai wenyi hte, Hkawnsek Maria hta na-um nasin wa nna, masha tai wa sai rai.
Anhte a matu jen da mung hkrum sai.
Du Pilatu npu e zingri ai hkrum, lup kau sai.
Chyum ga hte maren masum nhtoi hta Shi bai hkrung rawt wa sai.
Lamu de lung wa nna, Kawa hte rau hkaw dung nga ai.
Si ai hte hkrung ai ni hpe jeyang na matu, hpung shingkang hte bai du sa na ra ai, Shi a mungdan htum mat na n rai.
Kawa hte Kasha kaw na pru wa ai, asak ningnan jaw ai, Madu re ai Chyoi Pra Wenyi mung nga ai.
Shi hpe, Kawa hte Kasha rau, maren ren nawku ai, rau mung Shi hpe shagrau ai, myihtoi ga hku Shi hkaw da sai rai.
Kasa ni hte rau matut manoi, Chyoi Pra ai Hpung langai sha kanang mung nga.
Mara ni hpe shatsai kau ya ai, Kashin Kamun lam hpe ngai kamsham ai.
Si ai ni mung bai hkrung rawt wa na hpe ngai la nga ai.
Hpang na prat hpe mung ngai la ai law.
Amen


text:
Brief Biography of Sara Maran Anan a.k.a Shawnghtawk Tsing Pan (Age 68)
Maran Anan (Shawnghtawk Tsing Pan)
Kachin Relief Fund (UK) Senior Fellow and Faculty, Kachinland School of Arts and Sciences (KSAS), Humanity Institute
The renowned Kachin writer aged 68 passed away today (26 October 2016 at 3a.m.)
This brief auto-biography was written on 10 February 2016 for School Database
Pen names: Shawnghtawk Tsing Pan, Shanglawt Tsing, Manaw Myae Sein
Personal and Family Background
Htinggaw Mying: “Manam”
Kanu hte Kawa: Lahpai Bawk hte Hpt. Manam Naw
Shangai Ninghtoi: May 13, 1949
Dailup daihpang: Lamaibang Kahtawng, Sinlum Ninghtawn, Manmaw Ginwang, Gaurikrung
Kahpu kanau: Marai 9 kaw na No.3 re. Ma Kaw re. Lasha 6, Numsha 3 re.
Jawng lung hpang: 1955, NCS, Kuthkai, Dingdung Sammung
Hkalup Hkam : 1966, Manmaw Roberts Church by Rev. Maran Yaw
Dinghku shang: March 22, 1975 (Manmaw, Roberts Church by Rev. Laimaw Gam), January 26, 1980 hta ningrum ningtau Slg. Dingrin Kum Ja n nga mat ai kaw na Ma (2) hte daini du hkra, dinghku bai n de sai.
Laika hpaji atsang : B.A (History (Mandalay), B.D, Insein
Magam bungli: Jawng Sara (1972 – 1993), Hpungmagam gun (1997 – 2006)
Literature Experience
Laika hti hpang: Kuthkai, NCS, II Std: kaw na Myen hku ka ai Ma Kaji journal hpe Awa mari ya ai majaw shata shagu hti lu ai.
Laika ka hpang ai : 1972
Laika hpan: Sumrai (Jinghpaw hku)
Hpa majaw sumrai hpe madung ka ai: Jinghpaw num ni Myen sumrai buk ni hti nna hkrap ai, mani kre ma ai.
Hpa majaw Jinghpaw hku ka ai : Myen hku grau ka manu ai raitim, Jinghpaw hku ka da ai sumrai buk ni n nga ai, ngai gaw Jinghpaw re majaw Jinghpaw hku shakut ka ai.
44 ning tup ka mat wa ai laili laika ni:
Sumrai, sumroi, maumwi, labau, shagun laika, kumyai laika, ga shagawp, Video sumla hkrung hkrang shala matsun, hkrangpan sumrai.
Ka shabra sai sumrai ni : N dang matsing hkra law ai.
Video Hkrang Shala matsun ka ai hte video dem shaprawq sai:
1. Nu E Sha E
2. Nu Hkum Hkrap Sa
3. Chyahkrai Matsan
4. Ndai Mungkan Grin Nga Dingsa
5. Galoi Mi She
6. Kalang Sha Pu Ai Salum Pan
7. Salum E Hkru Ai Wan
Laika buk galaw ai lam:
1. Shawnghtawk Tsing Pan a Sumrai Kahkin Vol: I, II
2. Ja Chyum Laika Gasan Latsa Vol: I, II, III
3.Ga shagawp laika buk 1
4. KIWA, Amyu Shayi Magazin Vol: I, II, III
5. KIWA, Masha Hpaga Ninghkap Hpaji Jaw Laika buk, “Na Yang Na Ngawn Sa Yang Sa Yawn” buk 1
6. KWAT ni galaw shapraw ai Hkrangpan Sumrai Vol: 2, 3, 4
7. Ga Shagawp Gabaw 560 ka sai
Laili Laika A Majaw:
1. 1997 May-August htaq, Insein Nsin Htawng du. “Galoi Mi She” Video Sumla hkrung a majaw, htawng 20 ning (5.D, 5J ) hkrat na ningtawn e, Peace Maker ni hkrang shaw la ai.
2. 2009 October 30 hta, KIO Chariman Maran Brang Seng a labau ka Shangut ai shana, ladu lai puq bah, sai tsaw, salum nsa n lu sa wa ai hte nsa ganoi htiq mat ai. Laja lana tsi tsi hkam la ra mat ai.
3. 2011-2013, KIA hte Myen Asuya bai gasat hkat ai ten hta, laili laika the propaganda galaw, grai hkam n kaja mat ai.
Amyusha Magam Gun Ai Lam:
1. 2006-2014 du hkra, Laiza, KIWA kaw laili laika hte apnawng dawjausai.
2. 2014 September kaw na, ndai labau ka ai ten hta HI jawng kaw Jinghpaw Laika Shingni Hpaji Sharin Sara galaw nga ai.


text:
Myitkyina-Manmaw lam ntsa, Nam San Yang mare kata, laja lana Ja htu sha kau sai majaw, ya ten mare masha ni hta Lu hka hte, Lang na hka mayak hkrum sha nga ai lam chye
Jinghpaw mungdaw asuya hte Miwa company lapran ginrun hkrang shapraw galaw na Nam Jim sut hpaga ginra hte seng nna, (MOU) Shada chyena myit hkrum lam hpe ladaw n-jat sai sha gan jahkring da ai
Jinghpaw mungdaw Hugawng pa ginra masha ni hte Yuzana company lapran lamu ga manghkang ndai bat laman kalang bai byin ai hpe chye lu ai. (more…)


text:
Majan a majaw (9) ning jan tawn kau da ra sai Ga Ra Yang mare hta buga masha ni gaw nawku jawng wang jasan jaseng ai lam galaw sai re.
Shim lam nnga shi ai raitim, July 18 ya shani mare masha marai 70 jan nawku jawng wang hkyen jasan ai lam Ga Ra mare masha Slg. Brang Mai kaw nna chye lu ai.
Ga Ra mare gaw Myitkyina-Manmaw lam ntsa nga ai mare rai nna, 2011 Myen asuya dap hte Wunpawng Mungdan Shanglawt Hpyendap KIA lapran majan a majaw tawn kau da ra ai mare rai nga ai.
Jinghpaw Hpyen yen Lakawn Lanawn Hpung (KHCC) gaw dai ning laman hpyen yen gahtawng 17 hpe dum nta wa sa na matu hkyen nga ai re.
Raitim, dai ni du hkra mare hku nna nhten ai sha naw nga ai shara, uphkang ladat lahkawng n-gayau ai shara ni hpe sha lata da ai lam chye lu ai.


text:
Tara shang party rai wa sai Jinghpaw mungmasa pawng hpawm party ‘Kachin State People’s Party’ KSPP hpe mungshawa hpang de shachyen ya let kyuhpyi ap ai lamang hpe July 29 ya shani Myitkyina manau wang Majoi gawknu e galaw wa sai re.
Kachin Democratic Party KDP, Kachin State Democracy Party KSDP hte Unity and Development Party Kachin State UDPKS party 3 gaw shanhte a party hpe dawm kau nna Jinghpaw mungdaw gawng malai ‘KSPP’ party hpe kaba dik ai hku pawng hpawm dat sai re.
Ya na zawn party pawng hpawm dat ai majaw du na 2020 ra lata poi hta mungdaw kata ginwang 18 tup hta me dang na matu myit mada ai hte hkyen lajang nga sai lam KSPP hpat wat woi awn committee ningtau ningbaw-2 rai nga ai Duwa Gumgrawng Awng Hkam ndai zawn tsun ai.
“anhte pati hte seng nna mungshawa hpe shachyen ya ngut ai hpang magam bungli hpang sa na re. Ginwang 18 nga ai re majaw dai ginra ni hta committee sa hpaw na. Zinlum committee ni hpe mung hpaw nna kade nna yang bungli galaw hpang sa na. ra lata poi shang shingjawng na dat kasa gaw 50 jan na re.”
Jinghpaw mungshawa ni hpe party a lam shachyen ya ai ndai lamang de Myen, Sam hkyen hte Rakhine amyusha ni hku nna mung KSPP hpungshang hku nna mying jahpan bang wa ai hpe mu lu ai.
“ndai pati a rit kawp tara ni hpe ra ai. Pati policy hta num la, amyusha, matsan lu su n ginhka ai sha Federal mungmasa de san a nga tsun da ai. Panglung myit hkrum lam hte maren tatut galaw sa wa na nga ai majaw ngai mung pati de shang wa ai re” nga nna Mugaung Samhkyen laili laika hte htunghking hpung ningbaw Slg. Tin Nyunt tsun ai re.
Bat 1 ya shani galaw ai ndai party shachyen hkalum kyuhpyi hpawng de Jinghpaw mungdaw ginra shagu na mungshawa 500 daram sa du shanglawm ai hpe mu lu ai.
Jinghpaw party pawnghpawm lam a shawng ningnan lahkam hku nna 2018 January 13 ya shani Kachin Democratic Party KDP, Kachin State Democracy Party KSDP, Kachin National Congress KNC hte Lahvo National Unity and Development Party LNUDP party 4 gaw Myitkyina YMCA e bawngban wa ai re.
Dai shani bawngban ngut ai hpang LNUDP hta lai ngam ai party 3 gaw pawnghpam na matu hte party a mying hte dawnghkawn dazik ni hpe mungshawa hpe lata shangun na matu shada myit hkrum masat MOU lekmat htu hpang wa ai re.
Dai hpang Wunpawng Amyusha Mungbawng Rapdaw WMR woi awn ai hte 2018 April 10 ya shani Majoi gawknu e mungshawa zuphpawng langai galaw nna dai mungshawa party a mying, dawnghkawn hte dazik ni hpe lata shagrin na matu marai 17 committee hpe hpaw dat ai re.
Dai shani sha party pawng hpawm ai lamang de Unity and Development Party Kachin State UDPKS mung shawng lawm wa ai majaw party 4 rai wa sai re.
Raitim matut bawngban wa ai lamang ni hta KNC party gaw shi a party hpe nlu dawm ai majaw KNC mying hte nlu shanglawm sai raitim, KNC hpung shang nkau hpe pawnghpawm party ningnan de htawt wa na matu myit hkrum da ai re.
July 29 ya shani du hkra KNC party kawn KSPP party ningnan de htawt wa ai marai 120 daram rai sai lam KSPP hpat wat woi awn committee ningbaw Dr. Manam Tu Ja, Jinghpaw Shiga Dap KNG de tsun ai re.
Lam amyu myu a majaw pawnghpawm party hta nlu shanglawm shi ai KNC, LNUDP, Lisu National Development Party LNDP hte Pawng Yawng Ramrawt hpung UNFDP party 4 naw ngam ai re.
Kachin State People’s Party KSPP gaw 2020 ralata poi hta Jinghpaw mungdaw kata ya asuya byin nga ai NLD party hte Myen hpyendap madi shadaw ai USDP party hte shingjawng na matu kaba dik Jinghpaw party langai byin wa sai re.


text:
Mungmyit Sinli, Kuthkai Ginwang, Namhpaka makau Mungyu mare hta Kokang MNDAA ni asak n hpring shi ai ramma La sha langai hte hpawn asak 20 jan ramma 3, yawng marai 4 hpe hpyen lahkawn mat wa ai majaw, la wan dat ya na matu mare masha ni hpyi shawn nga ma ai re.
Namhpaka makau Mungyu mare na Pan Law Kam kahtawng Lisu hpyen yen kaw, mana April 15 ya, shana hkying 9 chyen ram hta Kokang MNDAA laknak hpai hpung ni hpyen yen kata shang nna hpyen lahkawn ai lam galaw ai nga nna, Pan Law Kam mare masha langai KNG hpe n dai zawn tsun dan ai re.
“Kokang ni re ai, shanhte mare kata chye ai hte hpyenyen kaw shang wa na, n ta shagu hkan shang jep, n ta shagu hpyen hkan lahkawn ai. Hkan yu na she n ta masha yawng kade nga ai kun hkan jep, anhte n ta mung shang wa majaw, n ta masha kade nga ai rai nga san ai, ngai mung Ma hte an lahkawng an nu w ani 3 sha nga ai ngu tsun ai. Annu ni yup ai yupra de du hkan shang yu ai. Ma langai sha yup taw majaw aww aa nga na bai pru mat ai. Ramma ni nga ai n ta rai yang gaw ramma ni hpe shaga mat ai.”
Hpyen lahkawn hkrum ai marai 12 hta marai 11 gaw Pan Law Kam lisu hpyen yen dabang kata na re lam chye lu ai.
Kokang MNDAA hpyen hpung ni gaw, Pajaru maw daw lahkawng hte hpyen hkan lahkawn ai rai nna, dai hpawt mare na seng ang ai salang ni hte bai hkan tsun la ai majaw, marai 8 gaw lawt wa sai raitim, marai 4 hpe gaw woi mat sai lam chye lu ai.
Dai hta asak 17 ning re ramma la kasha langai, asak 20 jan re la 2 the asak 31 ning la langai, dai ni re lam chye lu ai.
Kokang MNDAA hpyenhpung ni hpyen yen kata kaning hku hpyen hkan lahkawn ai kun? Hpyen yen kanu num langai n dai zawn tsun dan ai re.
“chyinghka akawk ai, n hpaw ya jang, lagaw hte chyinghka hpe htawng ai. Htawng na she, pru wa! Anhte na hpang hkan ra ai! Nkam hkan ai ngu tsun na ahkang ma nlu ai. Kanu kawa ni gaw tinang kasha hpe palawng lum hkan jaw yang pyi n jaw shangun ai. Sat kau na, hkum sa wa, ga hkaw mi shaga dat yang hkum shaga, hkum marawn, si mayu i! gap sat na yaw! Nga nna sanat hpai di sa jahkrit ai. Anhte hpyenyen ni hpe hpyenhprawng pyi ngu yang, dai zawn sanat hte sa jahkrit yang gaw, sanat n sen hpe hkrit majaw yen wa ai anhte gaw si na lam sha nga ai.”
Kokang ni gaw, n ta langai kaw, kasha ramma lahkawng nga ai, n ta masha law ai zawn re hkan na ni hpe gaw n dat ya ai sha woi mat ai lam chye lu ai.
Ya na zawn, Hpyen hpe hkrit ai majaw hprawng yen wa ai hpyen yen dabang kata lak nak hpai hpung ni kaw nna, hpyen bai lahkawn ai majaw grai hkrit tsang nga ai lam the Hpyen lahkawn woi mat ai marai 4 hpe lawan dat ya na matu ndai zawn matu hpyi shawn wa ai re.
“anhte gaw hpyen yen ni re the maren manang wa kaw sha machyu let nga ra ai. Dai kaw n dai zawn bai galaw ai gaw hpyenyen ni hpe dang sha ai, jam jau jaw ai re. anhte hkrit mung hkrit ai. Masha ni a shara kaw tinang htingra nga na mung nna, tinang mare kaw mung majan hpyen hpe hkrit majaw hprawng taw ra ai, manang ni garum ai sha sha ra taw ai ngu yang shanhte gaw n dai zawn galaw ai gaw anhte na matu grai sum machyi ai. Hkrit mung hkrit ai, bai nna, ya woi mat ai marai 4 hpe mung, lawan lawt pru wa lu hkra garum ya na matu garum hpyi mayu ai.”
Mungyu, Pan Law Kam mare Lisu hpyen yen hta htinggaw 47 nga ai rai nna, masha marai yawng 230 ram nga ai lam chye lu ai.
N dai hpyen yen ni gaw, lai wa sai 2015 ning, majan a majaw, Kuthkai ginwang, Ngu Nga ngu ai bum kahtawng mare de na hprawng yen yu wa ai ni re lam chye lu ai.
Kuthkai kaw na cycle hte hkying hkum mi ram sa ra ai, n dai Mungyu mare mayan, Hpyenyen dabang yawng 4 ram nga ai lam chye lu ai.
Mungmyit Sinli kuthkai ginra gaw, Myenhpyen dap, Kokang MNDAA, Ta ang TNLA, WunPawng Mungdan Shanglawt hpyendap KIA wuhpung hkum hkra shamu shamawt taw ai shara rai nga ai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Ngwi Pyaw Simsa Ai Dinghku
Tsawra ai nu wa hpu nau ni dai ni anhte kaw nna ya she dinghku shang ai ni rai rai,gumhpraw jubili,ja jubili du hkra dinghku de ai na sai ni mi rai rai anhte gaw tsawra myit sindun sumri ngang kang nna tsawra shawang myit kaba hte hpring zup nna sadi dung ai kun dinghku hpe sha ra sharawng na gaw teng sha rai nga ai.Ndai zawn re kun dinghku hpe madu lu na,byin wa lu na matu, gara masa lam ni hpe galaw la ra ai ngu ai lam ni hpe tsun garan gachyan dan na nngai.
Kun dinghku langai ngang kang mayu ai rai yang aten na na rau nga ra ai lam hpe anhte yawng chye na sha re.Dai majaw dinghku prat de du mat jang shana shat hpe seng hkat rau jawm sha ai,Sumla hkrung rau jawm yu ai lam hpe galaw ya ra ai.Kun dinghku hta ndai zawn re ai lai len ni nga ai gaw kaja ai akyu lam ni hpe hkam la shangun nga ai re.Masha kaga nlawm ai sha lahkawng sha rai rau hkrum zup jahta ai lam gaw kun dinghku sin dun sumri hpe grau ngang kang ai hku gawgap lu nga ai re.Kun dinghku madu jan madu wa rai mat sai majaw lak lak lai lai lam ni nra sai ngu ai shut ai ningmu n galaw ai sha shani shagu ngu na daram ningrum wa hte aten jahkring mi jahtum chye ra ai.Ndai zawn hkrum ai shaloi kaja ai lam hpe sha tsun shaga nna ningrum wa nta du wa ai shaloi galaw taw nga ai bungli ni hpe tawn da nna sa shakram ra ai.Ndai gaw dinghku hta hkam sha ai lam hpe grau ngang kang wa shangun nna tinang a ningrum hpe grai ahkyak ai masha langai zawn kanawn mazum ai lam mung dinghku ngwi pyaw na matu ahkyak kaba nan ra nga ai.
Dinghku hpe ngang hkang ngwi pyaw shangun mayu ai rai yang Dinghku hta nnga gring ai lai kyang hte koi kau nna kaja ai lai kyang ni hpe shaman rem la ra ai.Ndai lai kyang ni hpe rem la na matu gaw grai yak na re raitim ngwi pyaw ai dinghku byin tai mayu yang gaw shaman la ra ai.Kabai kau ra ai lai kyang ni gaw mara tam ai,shatan shabya ai,aput apai nga ai,aput angwi nga ngoi ai,jahkrit shama galaw ai,mara jaw dam jaw ai hte akyang hten ai lam ni rai nga ai.Bai galai bang ra ai lai kyang ni gaw n gun jaw ai,shasam shadut ai,madat ya ai,hkap la chye ai,kam ya ai,hkungga ai hte nbung ai lam hpe bawngban chye ai lam ni rai nga ai.
Bai nna ahkyak lam langai gaw tinang a Ningrum hpe hkungga ai lam rai nga ai.Kun dinghku hte seng ai kung hpan ai ni hpaji jaw da ai lam hta tsaw dik kaw nga ai gaw hkungga ai lam rai nga ai. Tinang kaw nna masha langai hpe tsawra myit nlawm ai sha hkungga lu ai raitim hkungga ai lam nnga ai sha tsawra lu na nrai nga ai.Dai majaw tinang a Ningrum hpe Kashu Kasha Jinghku Jingyu makau grup yin ni a shawng hta asung nshang nkaja ai hku nmai tsun ai re.Dinghku hta manghkang nga yang shinggan de nla shale ai sha lahkawng rai atsawm jahkrum bawngban la chye ra ai.
Dai majaw Kun dinghku langai hta Manghkang nbyin na matu gaw myit mada hpyi shawn ai lam ni hpe shayawm nna shai hkat kaba ai lam hpe shayawm la ra ai zawn sha madu wa ni hku nna mung madu jan ra ai lam rai nga ai dinghku hpe ningshawng tawn nna grau nna madat ya ai zawn re ai lam ni hpe lit nga nga hte grau nna galaw ya na matu ahkyak nga ai re.


text:
Jinghpaw Wunpawng pawng hpawm pati, KSPP gaw du na November ra lata poi kaw Jinghpaw Mungdaw rapdaw shara yawng 67 hta shang shingjawng na re lam, pati ningbaw ni tsun shagrin sai. Kachin State People’s
Myen asuya hte Dingdung Daw Daphpawm lapran, bai hkrum hkat na shara hte nhtoi a matu, wuhpung lahkawng jahkrup nga dingyang re lam, lapran salang ni tsun ai. Myen asuya NRPC (National Reconciliation and Peace
Hpyen yen ni dum nta wa lu na matu Myen asuya-hpyendap hte Wunpawng Mungdan Shanglawt Hpung (KIO) lapran, ‘bilateral ceasefire’ gap hkat jahkring na hkyen ai shiga hpe kabu ai raitim, myit tsang ai lam
Tara shang party rai wa sai Jinghpaw mungmasa pawng hpawm party ‘Kachin State People’s Party’ KSPP hpe mungshawa hpang de shachyen ya let kyuhpyi ap ai lamang hpe July 29 ya shani Myitkyina manau wang


text:
Myen mung a pati hkum ralata poi hpe Nov. 8, Laban, hta galaw na re lam, Munghpawm Ralata Poi Komishin kaw na July praw 1 hta ndau dat sai.
Mungdan kata hpyendap asuya kaw nna mungshawa asuya hkrang de galai wa ai 2010 kaw nna ndai lang hte 3-lang pati hkum ralata poi kaba galaw na re. Shawng na ralata poi lahkawng kaw sin dan pa (me) dang nna asuya galaw lai wa sai pati ni gaw, 2010-2015 kaw USDP (Hkanghkyi Pati) hte 2016 kaw nna ya ten du hkra gaw NLD pati re.
2010 ralata poi hta, hpyendap hte hkridun ai USDP pati gaw n tara ai masa hte me adang la ai masa raitimung Jan. Awng San Su Chyi woi ningbaw NLD gaw 2015 ralata poi hta madi shadaw me law dik hte, dang ai re.
Ya masum lang na ralata poi hta gaw, gara pati kaba mung, pati langai hkrai asuya hpaw lu na daram me dang lu na masa n nga ai majaw, pati pawnghpawm asuya (coalition government) pru wa na masa hpe mungmasa yu maram ni sawn tawn ai.
Jinghpaw mungdaw hta gaw, 2010 hta USDP dang nna 2015 hta gaw NLD dang ai re.
Tinang mungdaw kata tinang amyusha pati me dang lu hkra, Jinghpaw pati ni pawnghpawm na hpe mungshawa ni dip n-gun jaw ai hte maren, mungshawa ga madat nna pati mali— Kachin State Democracy Pati (KSDP), Kachin Democratic Party (KDP), Unity and Democracy Party of Kachin State (UDPKS) hte United Nationalities Federal Democracy Party (UNFDP) gaw tinang pati ni hpe jahten hkam nna, grau kaba ai pawnghpawm pati, Kachin State People’s Party (KSPP) hpe hpaw nna pawng gahkyin sai re.
Ya ten, KSPP gaw Jinghpaw Mungdaw ting, yawng ginwang (myu-ne) (18) kaw ralata poi shang na hkyen nga sai lam, pati ningbaw ni tsun ai re.
Myen hte bilateral gap hkat jahkring lam galaw na jahkrup nga ai, Wunpawng Mungdan Shanglawt Hpung (KIO) mung, Myen asuya, hpyendap hte mungmasa matut n di hkra galaw ra na sawn ai majaw, ndai asuya a lamang kaba lahkawng— Ralata Poi hte du na August shata Munghpawm Simsa Lam Hkumra Zuphpawng-Tsaban (21) Panglong Zuphpawng de KIO gara masa hku shanglawm lu hkra, mungshawa ningmu la ai SMJH (Shawnglam Mungmasa Jasat Hpung) zuphpawng hpe Laiza kaw June 19-20 hta galaw wa sai re.


text:
Syria sinpraw-dingdung kaw, Rasha hte US hpyen mawdaw adep hkat ai kaw US hpyenla nkau hkala hkrum ai manghkang hta mungdan lahkawng shada mara shangun hkat nga ai re. Adep hkat ai video hpe Rasha
Rasha e galaw na International Army Games 2020 de lawm na, Miwa gasat dap, PLA, a majan shang tank, shawng na hpung du shang wa sai nga, Rasha Munghkawm Makawp Maga Hkringmang Dap hpe mahta
Syria sinpraw-dingdung maga, July 14, bat Lahkawng Ya, shani byin ai mawdaw bawm langai kapaw hkrup ai kaw Rasha hpyenla nkau hkala hkrum wa sai. Turkey-Rasha ginrun hpyen gawan ai Idlib ginwang, M4 lam nmaw
Rasha mungdan a COVID-19 ana zinli mu jep masha jahpan gaw May 12, bat Lahkawng Ya shani hta U.S. a npu mungkan e No.2 law dik de rawt lung wa sai re. Myen hpyendap na


text:
Mungmyit Sinli, Munggu Hpyen yen mung shawa 800 jan gaw, ya ten malu masha hte nga shara garum ningtum ra ahkyak taw nga ai lam chye lu ai.
Munggu mare kaba de sa du hprawng shingbyi nga ai ten, laning mi du nga sai raitim, tinang mare buga dum n ta hkan, Myen hpyen dap hte Kokang dap ni dap jung nga dingyang re majaw, n htang wa mung n mai, yak hkak hkrum nga ai re lam, hpyen yen ni yu nga ai ni kawn chye lu ai.
Munggu buga na lit nga Sara langai KNG Jinghpaw shiga dap de tsun ai gaw, “Hpyen yen ni hpe garum jaw ai lam gaw lani hte lani grau grau yawm wa ai, wa mu, ngu tsun mung n mai, mare de gaw, laknak lang hpyen hpung ni nga taw ai rai, n dai kaw matut tawn da yang mung, nga shara yak ai hte, malu masha ni dum hprut wa na tai rai yak hkak nga ga ai.”
Lai wa sai 2021 July shata kaw na, Myanmar National Democratic Alliance Army (MNDAA) Kokang dap hte Myen hpyen dap lapran majan laja lana gasat hkat wa ai majaw, Hpawng Seng hte Munggu lapran na mare kahtawng hkan sa du hprawng shingbyi taw ai rai nga ai.
Raitim, ya ten du hkra gawk nu kaba kaw jawm matsut shingbyi nga nna, shat ni mung rau jawm shadu sha taw ra ai majaw, ten na wa ai hte maren, lam shagu hta yak hkak hkrum wa ai re lam chye lu ai.
Dai hpyen yen mung shawa ni hpe lak san shara gap lajang ya na matu, gaw gap ya na ja gumhpraw nlaw shi ai majaw, gap ya lu ai lam n nga shi ai sha n ga, malu masha hta mung ra kadawn taw ai zawn, hkamja lam hta mung garum ningtum ra nga ai lam sagawn chye lu ai.


text:
Syria sinpraw-dingdung kaw, Rasha hte US hpyen mawdaw adep hkat ai kaw US hpyenla nkau hkala hkrum ai manghkang hta mungdan lahkawng shada mara shangun hkat nga ai re. Adep hkat ai video hpe Rasha
Dingda Miwa Panglai hte Taiwan makau hku hpyen shamu shamawt let Beijing a ‘n simsa hkra galaw nga ai lam’ hpe tsang ai lam, US Makawp Maga Dap hkringmang Mark Esper kawn Miwa Makawp Maga
Washington hte Beijing lapran Dingda Miwa Panglai manghkang hta shaja hkat nga ten, dai panglai ntsa nbung dap shaman shakyang ai kaw sumtsan-pyen bawm-jahkrat nbungli ni shanglawm ai nga, July 30, bat Mali Ya shani,
US hte Miwa dat kasa ganawn mazum lam tsaw dik masa shaja hkat ai lam ni ndai bat kaw nna byin pru wa nga sai. US maga shawng, bat Lahkawng Ya, July 21, hta Texas
U.S. Hka Dap nbungli htaw sanghpaw, the Nimitz Carrier Strike Group, hte India Hka Dap sanghpaw ni gaw, India Nammukdara e ginrun hpyen shaman shakyang ai lamang galaw nga ai lam July 23, bat Mali
Daini, Myen mung aten, May 27, hkying 12:22am du hkra, U.S. kaw Covid-19 ana zinli hte machyi si ai masha jahpan 100,088 de du ai hpe Worldometer tang madun ai. Covid-19 ana byin shangun ai
U.S. gaw, Miwa a daw chye hku hkam la ai, Taiwan hpe dollar wan $180 grupyin manu madang tsaw ai torpedo 18 dut jaw na masa a majaw Washington hte Beijing lapran shaja hkat nga
May 18, Amerika nhtoi, bat Langai Ya lani mi, Covid-19 kap bra ana hte mungkan ting si ai masha yawng 3,414 rai sai hpe Myen mung May 19, jahpawt hkying 7 am ten na Worldometer
U.S. Covid-19 ana zinli byin ai masha wan 1.3 jan hta si ai jahpan 80,000 jan sai lam hpe May 11, bat Langai Ya (Sinpraw May 12) shani Johns Hopkins Dakkasu a sawk sagawn jahpan


text:
KIO uphkang ai Nba Pa ginwang daw Mai Bat Ninghtawn, Gai Daw mare uphkang rung Chyare Yaku Langzing Tang Gun hte rau, nta masha marai (5) hpe dum nta kaw nhtu hte kahtam sat ai manghkang, July 2, bat Mali Ya shana, byin wa sai.
Asak (13) ning re ai kasha magam langai sha hprawng lawt mat ai raitim nau hkrit nna gari gawa rai byin nga ai lam, na chye lu ai.
Maning, ndai Gai Daw mare a Mare Salang wa sat hkrum wa sai hpang, ya Chyare wa hte dinghku masha ni hpe matut sa sat ai manghkang byin wa ai re.
Sat hkrum ai nta masha ni hta, Jan. Yam Htu, asak (70) jan gumgai, madu jan Moreen Sumlut Htu Nan, hte kasha Langzing San Li Naw hte Langzing Doi San Awng ni re lam, July 3, RVA Kachin shiga hta mu lu ai.
Matut nna, ndai mare hta shawng de sat hkrum wa sai masha yawng (10) jan nga ai kaw—madu jan madu la yan hpe dum nta kaw sa sat kau da ai lam, hte matsan mayan re ai Balawng amyusha hkan nau hpe sat kau ai lam ni— nga lai wa sai hpe seng ang ai KIO daru magam lu ni manghkang langai pyi n lu sawk shapraw ya ai majaw, asuya (KIO) ni lit n lu la ai mare rai taw ai hpe mare masha ni tsun garu nga ma ai re.
Ndai shara gaw Miwa ga jarit hte ni ai hte moi kaw nna daini ten du hkra KIO uphkang ginra rai nna, Gai Daw makau hpai wang kaba (du chyang) hpaw tawn ai majaw shing n rai gumhpraw ra nna lamu ga dut sha mayu ai KIO salang nkau hte lamu ga madu chyauman masha ni lapran, byin ai manghkang kun? nga nna, yu maram ai ni tsun nga ma ai re.


text:
Tank gap laknak kahtap mari na dollar wan 121 jan hkrat ang ai contract n’nan hpe Lockheed Martin hte Raytheon, Javelin Joint Venture hte galaw ai lam, May 12 hta Amerikan hpyen rung daju, Pentagon tsun ai.
Laknak htuk shapraw ai shara hpe Tucson, Arizona mungdaw e galaw na rai nna Aug. 31, 2023 hta ngut lu na maram tawn ai.
U.S. lagaw dap a matu, ndai Nri (Javeline) gaw shawng n’nan “fire-and-forget” ngu ai gap dat ai hpang matut n hkang ra ai, lahpa-hpai hpri-makawp mawdaw-gap laknak baw hpan re. Shi a dawn jan ai atsam gaw madu-hkang shingdu-hkan-shachyut ladat hte laklai ai pala baw gaw deng 1.6 (Meter 2,500) du hkra na mu mada ai tank ni yawng hpe gap manga kau lu ai lam rai nga ai.
Lockheed Martin hte Raytheon yan ginrun hpaw ai Javelin Joint Venture gaw F-Model tank-gap pala ni hpe lai wa sai kade n na ten gin shapraw lu da chyalu rai sai hte, dai hta grau madang tsaw ai amyu hpan ni hpe hpyendap a matu gin shapraw ya na re nga, lai wa sai bat tsun wa sai.
May 6 ndau hta, Javelin Joint Venture a ningtau ningbaw hte Lockheed Martin Javelin program a Matsun Du, Slg. David Pantano tsun ai hta, F-Model pala langai gaw kapaw n-gun laping kaba hte tank ni hpe kapaw ayai kau lu ai hkrang hku hpajang da ai lam tsun ai.


text:
Daw Hpum Yang de lung wa ai Myen hpyen mawdaw hpe Numlang mare lahta e, Wunpawng Mungdan Shanglawt Hpyendap KIA kaw nna May 10 ya shani hkap gap ai lam chye lu ai.
Dai mawdaw hkap gap ai hta Myen hpyendap maga machyi hkala ai lam law law nga ai rai nna, minute 30 daram gap hkat ai lam mung byin wa sai re.
Alaw Bum hte ni ai Daw Hpum Yang mare de Myen hpyendap gaw May praw 10 ya lani mi sha, hpyen n gun 600 daram wa la da ai rai nna, Myothit, Kunglaw de mung hpyen n gun sa da ai re.
Dai majaw ya ten hta Alaw Bum hpe gasat na matu Myen hpyendap gaw hpyen n gun hkying mi jan sa da ai lam chye lu ai.


text:
JINGHPAW WUNPAWNG CHYUM DAKKASU A LABAU KADUN
Jinghpaw Wunpawng Hkalup Hpung nnan de wa ai aten hta nawku hpung hpe woi awn na ningbaw ningla ni shangai shapraw na ra wa ai. Dai majaw, 1901 ning hta Sarakaba Ola Hanson gaw Chyum jawng n nga timung Jinghpaw hte Kayin sara ni a matu Chyum ga kadun sharin nna tara hkaw hpaji ni hpe Myitkyina, Manmaw, Nan Hkam hkan e sharin lai wa sai. 1923 ning hta gaw Chyum jawng kaji ngu nna shawng hpaw chyam yu ai. Dai jawng hta Manmaw na marai 2 hte Namhkam na marai mi sa lung lai wa sai. Sarakaba Sword mung Namhkam e Chyum jawng kaji langai mi hpaw lai wa ai hte dai jawng hta jawngma marai 4 sa du sharin lai wa sai. Ndai ni gaw dai aten e hkyak hkyak ra kadawn ai majaw, hpaw ai jawng ni rai nga ai.
1930 ning October shata gaw Chyum jawng a labau hta lak lai ai shani rai nga ai. Hpa majaw nga yang Myen mung Hkalup Hpung Mung Zuphpawng hpe Yangon mare Cushing High School jawng wang e galaw ma ai. Dai kaw Myitkyina hku nna dat kasa hpaji du Sara Robin, Manmaw de na Pangmu Duwa Sara Lahpai Zau Tu, Sam mung de na Sara Labya De ni rai ma ai. Sara Lahpai Zau Tu gaw, chyum jawng hpaw ya na matu a ja a wa hpyi shawn mu ai. Dai kaw nna Chyum jawng hpaw sa wa na masing hpang wa sai hpe chye lu ai.
Dingla nna hkring sa mat sai Sarakaba George J. Geis hpe bai shaga shatsam ma ai. Dai hte maren Sarakaba Geis yan Ma Ma mung 1931 ning hta Manmaw de du lung wa sai. Shawng ningnan Manmaw kaw Chyum jawng shara lata ma ai. Sarakaba Geis hte Sara Zau Tu lata tawn ai shara gaw Sinlum Pangmu makau na Hpunggan kawng re ai lam chye lu ai. Rai tim, dai shara hpe n shagrin la lu ai. Jahtum e 1932 ning June praw 1 ya shanin Manmaw mare sasana jawng wang na Sarakaba Geis a nta hta Chyum laika sharin jawng wang na Sarakaba Geis a nta hta Chyum laika sharin jawng hpaw hpang lu masai. Dai shaloi Jawngma 9 shawng sa du sharin hpang ma ai. Dai ni gaw: Manmaw na marai 3, Sam mung na marai 4, Myitkyina na marai 2 rai ma ai.
�
1. Lahkawng Ning Pang (1934-1959)
1934 ning April shata 15 ya hta lahta Sam Mung, Kutkai mare kaw bai matut hpaw nna lahkawng ning sharin ai pang hpe hpaw tawn lu sai. 1934-1959 ning du hkra lahkawng ning pang du hkra sharin ai hpe chye lu ai. Ndai pang hta gaw kabu gara shiga sakse hkam ai lai ladat hte tara hkaw hpaji ni hpe madung tawn nna sharin ya ai re. Sasana majen je ai grau nna gaw, nat hkyawt aten rai nga ai. Dai majaw, asak hkrung lam hte seng nna wenyi lam hta sha n ga hkum hkrang asak hkrung lam rai nga ai kan bau bungli ni hpe mung kalang lata sharin ya ai ten rai nga ai. Dai aten hta sharin ai subjects ni gaw: Ga Shaka Dingsa, Ga Shaka Ningnan, Hpung a ahtik labau, Tara hkaw hpaji, kabu gara shiga sakse hkam ai lai ladat, hkai sun hpaji, jawng sara tai hpaji, tsi mawan hpaji, hte ta hpaji, rai chywi rai rep hpaji ni ra nga ai. 1942 ning March shata du hkra sha jawng hpaw lu ai. Japan prat du wa ai majaw jawng hpe masum ning pat kau ra sai. 1946 ning Apri. shata hta jawngma marai 9 hte jawng bai hpaw lu sai. 1950 ning kaw nna gaw tsang 7 awng sai ni hpe Chyum jawng hkap la ai madang du hkra sharawt lu sai.
�
2. Masum Ning Pang (1960-1973)
1960 ning hta gaw, 3 ning sharain ai pang hpe bai sharin sai. 1966 ning hta Chyum jawng hpe Myikyina Ginwang Nawng Nang e htawt la nna matut sharin sa wa sai. Ndai pang hta gaw hpung shte seng ai myit jasat lam ni, chyum masa hpaji ni, Hpung labau ni hpe grau n gun dat nna sharin sa wa sai.
�
3.� Mali Ning Pang (1974-1998)
1974 ning hta gaw, 4 ning diploma madang hpe sharawt lu saga ai. Layman course hpe mung 1976-1977 ning kaw nna hpaw hpang lai wa sai. 1983 - 1984 ning hta Layman course hpe jahkring kau sai. 1986 ning kaw nna gaw, L.Th madang hpe lu hpaw hpang lai wa saga ai. 1990 June shata praw 20 ya shani Hkawlik madang hpaw na matu ahkang lu sai re. Dai majaw dai shaning kaw nna gaw, B.Th hpaji hpe sharin lu saga ai.
Ndai madang du hkra du lu ai gaw, 1977 ning Jaw Masat Poi kaba ngut ai kaw na du na 15 ning hta Hkawlik hpaw lu wa na masing jahkrat myit sharawt shajin lai wa let 1983 ning hta galaw lai wa sai Chyum jawng 50 ning Jubili kaba hta Chyum Hkawlik madang sharawt sa wa na lam hta grau n-gun dat hkrang shapraw daw dan sa wa ai majaw, rai nga ai.
1994 ning hta gaw yawng a shawng na Jinghpaw Wunpawng Chyum Hkawlik kaw nna shagrau ai B.Th janmau jaw ai jawng yu poi kaba hpe Dap Kawng Buga Hkalup Hpung hta galaw lu saga ai. Jawngma marai 7 jawng yu lu sai. 1996-1997 ning kaw nna gaw M.Div pre-class marai 3 lung la hpang nna 1997-1998 jawng lung shaning hta e M.Div course sharin hpang sai. 1998 ning kaw nna gaw Kutkai Chyum Jawng mung Chyum Hkawlik a jawng lakying tai wa sai. Ndai Kutkai Chyum Hkawlik kaw gaw, Layman Course, Diploma hte L.Th Jinghpaw hku hpaw hpang lu sai.
�
4. L.Th Hpaw lu ai labau
Chyum jawng hpe Asha dan sin praw dingda ginra Chyum hpaji hpung (ATESEA) de matut lu nna, 1982 ning September kaw nna anhte Jinghpaw Wunpawng Chyum Jawng gaw (ATESEA) a hpung shang malawm tai wa sai.
1984 ning hta Yangon kaw ATESEA accreditation komiti (Chyum jawng masat shagrin komiti) salang ni du ai majaw, Chyum jawng a malai jawng up Rev. Lahtaw Gum Se hte Sara Ja Gun ya sa hkrum ma ai. Accreditation komiti kaw lawm ai ni gaw, Dr. Grover Tyner, Dr. Velantino Sitway, Dr. Ching Feng Hse ni rai ma ai. Ndai Chyum jawng masat shagrin komiti ni hte hkrum shaga ai report hte maren, Jinghpaw Wunpawng Chyum jawng gaw lawan ai hku L.Th hte B.Th course ni hpe hpaw hpang lu sai nga ai majaw ndai bungli hpe galaw hpang wa na komiti lawu de na hte maren hpaw da lu sai.
1. Rev. L. Gum Se
2. Sarakaba Sumlut Naw
3. Rev. Isak (KBC Amu Madu)
4. Rev. Saboi Jum
5. Sara Gun Jawng nin rai ma ai.
Dai majaw 1986 ning kaw nna L.Th program hpe hpaw hpang lai wa lu saga ai.
5. B.Th Hpaw Hpang ai Lam
1988 ning jawng hpaw ai aten kaw nna B.Th pre-class hpang wa saga ngu, S.C 87/83 hte maren dawdan let hpaw hpang wa lu saga ai. B.Th course hpe ATESEA kaw nna (accreditation) masat ya ai lam garai n galaw ai majaw, Insein Inglik Chyum Jawng (MIT) hte matut mahkai (affiliate) let B.Th course hpe hpaw hpang lu saga ai.
�
6. M.Div hte kaga Sharin Lamang ni Hpaw Jat ai lam
ATESEA accreditation hpung ni n gun jaw ai hte maren M.Div course hpe 1996-1997 jawng lung shaning kaw nna jaw hpang wa sai. 2000 ning hta ATESEA kaw nna masat masa jaw ai lam hpe hkam la lu sai. Tsa ban 21 de du shang wa ai hte rau KTC kaw nna Diploma hte L.Th hpe awng la lu wa sai jawngma dingsa ni a hpe mit dum let shanhte a matu lak san program B.Min hpe 2003-2004 jawng lung shaning kaw nna hpaw jat lu saga ai. Dai hte maren 2011 jawng lung shaning kaw nna shaning na na la ding da lai wa sai M.A.C.S hte M.Min sharin lamang ni hpe hpaw jat wa na jin jin rai nga sai.
KTCS a labau hta tsawra hkungga ging ai Jawng Up sara kaba masum nga lai wa ai hpe mu lu nga ai. Dai ni gaw, Rev. Lahpai Zau Yaw (1946-1965); Rev. Dr. Lahtaw Gum Se (1966-1993) hte Rev. Dr. Saga Hkyen Naw (1993-2010) ni rai nga ai. 2010-2011 jawng lung shaning kaw nna gaw, KTCS hta jawng up ningnan hpe bai mu lu saga ai. Dai gaw, Dr. Nalaw Dai Hkawng rai nna shi hpe 36 lang na Hpung shawa zuphpawng hta yawng jawm myit hkrum let lata san dat ai lam rai nga ai. Tsa Ban 21 hta KTC a Chyum hpaji grau nna bawng ring galu kaba jat wa na matut Jawng up ningnan kaw nna woi awn sa wa ai lam hta yawng jawm n gun jaw madi shadaw lawm ra nga saga ai rai nga ai.
�
7. BATS Program Hpaw Hpang ai Lam
Bachelor of Arts in Theological Studies (BATS) ngu ai degree program hpe English hpaji hte Music hpaji hpe madung da nna 2013-2014 jawng lung shaning kaw nna hpaw hpang wa sai. Matut Computer hpaji hte seng ai degree hpe mung hpaw hpang wa lu na matu masing gran nga ai.


text:
Dum nta wa mai sai nga nna, hpyen yen ni a myit ra lam hta shinggyin na matu asuya maga galaw wa ai lam gaw shatin ai lamang sha re nga nna, hpyenyen ni tsun ai re.
Ya ten ginra nkau hta shimlum sai majaw dum nta wa mai sai rai nna, ta tut hta hpyen yen ni a myit ra lam hpe san shinggyin ya na matu hpyen yen dabang lit hkam ni hpe asuya uphkang rung kaw nna laika hte matsun da ai hpe chye lu ai.
Myen asuya hpyendap hte wunpawng mungdan shanglawt hpung KIO lapran hkam lahka nga ai gap hkat jahkring lekmat nhtu shi ai sha, dum nta wa na matu gara hku mung nmai byin ai nga nna Dalaw na hprawng yen nna, ya Jan Mai Kawng Catholic dabang hta shingbyi nga ai Srn Roi Ja tsun ai re.
Hpyen yen ladaw na wa ai majaw tinang buga htingbut htingra sum machyi na hpe tsang ai raitim, ya na mung masa kata hta dum nta n gwi wa shi ai lam Namsan yang mare na Sara Seng Hkawng tsun ai re.
Raitim, ya ten Myitkyina-Manmaw lam ntsa Nam san yang mare masha 100 jan gaw dum nta wa magang sai re.
Bai nna Dabak yang zawn lam nmaw makau mare masha ni mung dum nta wa mayu ai lam asuya hpe laika bang da ai lam chye lu ai.
“Dabak mare ni gaw shanhte nta wa mayu ai lam htinggaw 33 anhte hpe laika bang da ai. Dai majaw anhte gaw htawt sit asuya komiti bai hpaw nna, shanhte a lamu ga, arung arai jahpan ni hpe jep nna, teng ai rai yang, seng ang ai masing ni jahkrat lu na matu Jinghpaw mungdaw asuya hpang de laika bai htang ai re.” nga nna hpyen yen ni a myit ra lam hta shinggyin nga ai Waimaw Ginwang asuya uphkang salang Tun Tun Jinghpaw Shiga Dap KNG de tsun ai re.
hpyen yen ni a myit ra lam chye lu hkra dabang ni de sa du gawan na matu, asuya hte Jinghpaw hpyen yen lakawn lanawn komiti KHCC lapran lai wa sai July shata Naypyitaw bawngban hpawng hta e myit hkrum da ai re.
Raitim, ya na zawn asuya uphkang rung maga tau hkrau mying jahpan hta ai lamang ni gaw KHCC a lamang nre nga nna ningbaw Rev.Dr. Hkalam Samson tsun ai re.


text:
Hpakan KIA Dapdung 6 a Ningtau Dap Up Marip Brang Ja gaw machyi sawng nna August praw 2, Laban Ya shani, n nga mat ai lam, Hpakan KIA shiga lawk tsun ai. KIA Dapba 9
Bilateral gap hkat jahkring jahkrup nga dingyang ladaw, Myen hpyendap hte KIA gasat gala majan lam gaw Jinghpaw Mungdaw ga-ang hta June 29, bat Langai Ya shani, byin hpang wa sai. Wunpawng Mungdan Shanglawt Hpyendap,
Mana gap hkat ai Lahta Sammung KIA Dung (9) ginra kaw Myen asuya hpyen hpung bai lung wa ai majaw, daini June praw 7, Laban jahpawt nhtoi htoi ai hte kalang bai gap hkat nga
Lai wa sai bat, lahta Sammung KIA Dapdung (17) training dabang langai hpe maja sa gap zing ai kaw nna lu la ai arung arai sumla ni, ndai bat pru wa ai re. Dingdung Daw
January praw 8, bat Masum Ya shani, Lahta Sammung Wunpawng Mungdan Shanglawt Hpyendap (KIA) Dapdung (17) a training dabang hpe Myen asuya dap ni, maja laknak kaji kaba ni hte, gap bun ai lam chye
“Jinghpaw Mungdaw” ngu ai ginru ginsa mying hpe n galai kau ai sha matut lang na matu Wunpawng Mungdan Shanglawt Hpung, KIO Ginjaw Komiti a ndau hte matsun dat sai re. Myitkyina Wunpawng Htunghking Hpung
Lahta Sammung KIA Dapdung (8) ni KIO masat nhtoi galaw na hkyen da ai mare de Myen hpyen hpung ni lung wa nna laknak kaba manu mana gap ginjang ai majaw, lamang n lu galaw
Myen hpyendap a dinghkrai majan jahkring da ai ladaw shata 9 htum ai hpang, kalang bai Wunpawng Mungdan Shanglawt Hpyendap (KIA) hte Jinghpaw mungdaw e gasat gala majan ni, ndai bat hpang wa sai re.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Wa Sarabyin: Sak Hkrung Makam Masham Mahkrum Madup Hpe Garan Kachyan Mu!
Dicastery for Evangelization, kaw zinglum galaw woi ai Third International Congress on Catechesis, (3) lang ngu na mungdan shagu na Tara Hkaw Sara/Tara Laika Sharin Sara ni a hpawng kaba hta shang lawm ai ni hpe, Wa Sarabyin Francis, September 10, bat kru ya shani, n bung ai mungdan kaw na kam sham ai masha ni, sak hkrung makam masham mahkrum madup hpe garan kachyan mu, nga nna htet da ai hpe Vatican Shiga Dap kaw nna ndau da ma ai.
Tara Hkaw Sara/ tara laika sharin sara ni gaw Nawku Hpung kata grai nan ahkyak ai lit magam hpe gun hpai nga ai ni rai ma ai; Nawku Hpung a lit magam, masha law law gun hpai lu ai kumla tai ai ni mung rai ma ai; sasana ma ni, ramma ni, sak kung sai ni yawng gaw makam masham lam hta hkawm sa mayu ai myit hpe jaw bang ya ai ni rai ma ai; Hkristan wuhpung wuhpawng hta Tara hkaw Sara/ Tara Laika Sharin Sara ni Nawku Hpung kata daw jau magam ni hpe gaw de da ai gaw shanhte ni a kaba la ai lit magam ni hpe gun hpai sa wa lu na matu rai nga ai, nga nna Wa Sarabyin shang lang da ai.
Hpung masha ni hte hkrum zup ai lamang hta, Wa Sarabyin Francis gaw, Hkristan masha shagu: Saradaw, Jau, Sasana hpung hta lawm ai ni yawng mung Tara Hkaw Sara/Tara Laika Sharin Sara ni hkrai rai nga ai; Karai Kasang anhte marai hkum shagu hpe saw shaga nga ai gaw, masha hkum shagu a masin salum hta Shi a Kabu Gara Shiga nsen htawn bang ya na matu rai nga ai, nga nna sharin shaga da ai.
Tara Hkaw Sara/Tara Laika Sharin Sara tai nga ai hta galoi mung hkum pu ba dum mu; Prat bang shagu na masha hkum shagu hpe tinang a makam masham hta sak hkrung nga ai mahkrum madup ni, garan kachyan ya mu, nga nna Wa Sarabyin Francis n-gun jaw da ai.
Ndai prat hta Tara Hkaw Sara/ Tara Laika Sharin Sara ni a matu mayak lam (challege) law law nga nga ai; asak n bung shai hkat ai wuhpung hte wuhpung ni hpe makam masham lam shachyan ya na, sharin ya na, sak hkrung woi na matu kaja dik ladat lam ni hpe tam galaw shakut ra ai gaw grai yak ai mayak langai rai nga ai, nga nna Wa Sarabyin sang lang jahpra dan da ai.
Ahkyak dik gaw salum hpe hpaw da nna, Kabu Gara Shiga hpe madat na la na hte Hkristan prat hta sak hkrung kung hpan galu kaba wa hkra saw shaga lam woi zinglum la ra ai; Jau Ginwang Madang hta, Saradaw Ginwang Madang hta Tara Hkaw Sara/ Tara Laika Sharin Sara ni hpe wunkat gara hku bai jaw na ngu ai matsun lam ni grai ahkyak ai, nga nna mung Wa Sarabyin sadum da ai.
"Anhte, Yesu Hkristu hta kam sham ga ai rai yang, Shi a mungsung lam ni hta hkawm sa ra ai, Shi a tara lam ni hta hkan sa ra ai; Hkye la Madu hkum nan anhte kaw du sa ai gaw anhte hpe tsaw ra na matu, Shi a Kawa hpe tsaw ra na matu, Shi a hpu nau ni hpe tsaw ra na matu rai nga ai; Shi gaw Chyoi Pra ai Wenyi a marang e, shinggyim hkum sa la ai, anhte hte rau nga nga ai, anhte a magam bungli ni hta sak hkrung nga ai, nga nna Wa Sarabyin Francis, Catechism of the Catholic Church, n.2074 hpe mahta nna mung sharin shaga da ai.
"Ngai nanhte hpe tsaw ra made ai zawn, nanhte shada da mung tsaw ra nga na rai myit dai."
Hkristu a tsaw ra myit gaw teng man ai, sak ningnan hta hkawm sa shangun ai tara rai nga ai, Hkristan masha ni hpe Chyoi Pra ai Wenyi a garum ya ai hte, shani shagu na hkrunlam hta n hkring sa mat ai sha matut manoi hkawm sa shangun ai, rai nga ai, nga nna mung sharin shaga da ai.
"Ndai tsaw ra myit hta na galoi hkum kayin mat mu! Dai gaw myit ngwi myit pyaw lam hpe jaw ya ai; tsaw ra myit hta machyu jung nga yang mahkra hta kabu pyaw lu ai; Kashin Kamun hkam la ai nhtoi hta anhte hkam la ai chyeju ni hte anhte hkap la ai lit magam ni hpe gun hpai sa wa let apu asi pu si nga na ahkyak ai," nga nna hpang jahtum n-gun jaw ga hte Wa Sarabyin Francis shi a mungga hpe jahtum da ai.
By Fr. Patrick Gawmaw Hkawng Yae
#vaticannews
#rvakachinservice
https://www.vaticannews.va/en/pope/news/2022-09/pope-to-catechists-share-a-living-experience-of-the-faith.html


text:
Lahta Sammung, Asia World Company a Muse numshang shagyit hta May 11, bat Langai Ya shana hkying 6 jan ten, bawm kapaw ai lam byin wa sai.
Lam pat shadun tawn ai gumhpraw hta shagyit hta e bawm langai kapaw ai mabyin kaw masha si hkala nga n nga hte kadai kapaw ai re lam n chye lu shi ai.
“Kadai re ai gaw n chye ai. Raitim shanhte (Asia World Company) dai kaw pyitusit ni ayan na pru-shang re ni hpe mung hkyamsa n jaw ma ai nga nna loi garu ma ai” nga nna mying n tsun mayu ai ginra masha langai tsun ai re.
Ndai Myen-Miwa jarit hpaga lam nmaw shagyit hta e pru-shang mawdaw shagu hpe gumhpraw hta sha ai rai nna Myen asuya balik dap, hpyendap hte pyitusit hpung ni mung hkap sin nga ai shara re.
Asia World Company a madu gaw Myen mung a kani hkawhkam, Miwa amyusha Slg. Lo Hsing Han a kasha, Slg. Htun Myint Naing snr Steven Law ngu nna mung chye ai, Slg. Lo Ping Zhong re.


text:
Mungmyit Sinli Ga, Kachin Sub-state Mung Baw ginra hta April (15) ya shana de hkying (2:00) aten daram hta shing ra hpyen laru kaba wa nna dum nta law law hten hkrum mat ai lam na chye lu ai.
Akajawng sha Nbung laru kaba wa ai sha n-ga Marang kaba mung htu sawng wa ai majaw Mung Baw ginra nga mare kahtawng (15) daram na Mungshawa dum nta ni a nta n-gaw malawng mat ai lam, dum nta run agrawp mat ai lam ni byin hkrum mat ai re nga nna ginra masha ni tsun ai.
Ya na zawn shing ra hpyen hkrum ai majaw hten hkrum mat ai dum nta gaw htinggaw (100) jan nga ai rai nna shing ra hpyen hkrum ai mungmare masha ni gaw ya aten tinang a dum nta wang kaw ginsum kasha gap nna mai byin ai hku shanu machyu nga ma a lam ginra masha langai tsun ai.
“Tinang a htingbut hting ra shara re majaw hten mat ai raitim mai byin ai hku bai gram lajang na nga ra ai ga rai nga, ginsum kasha ni bai gap na nga nga ai ya gaw, bai gram la na masing sha re ga nga, mai byin ai hku naw nga nga ai mare masha ni gaw”
Shingra hpyen hkrum ai ginra masha ni gaw hten hkrum mat ai dum nta ni hpe bai gawgap gram lajang la na matu lam shagu hta yakhkak dut dang hkrum nga ai majaw gaw gap lam hta garum ningtum grai ra kadawn nga ai lam chye lu ai.


text:
Wunpawng Mungdan Shanglawt Kongsi ningbaw kaba Du Daju Jum Nban La hte rau Ginjaw Komiti Salang ni, gaw gap bungli lit nga salang ni May (16) ya shani Laiza ginra kata galaw gawgap hkrang shapraw nga ai lam mahkrai bungli hte mare nnan hpaw maden jat bungli dabang ni de sa du gawan ai lam nga ai.
Shawng nnan Ja Htu Kawng kaw galaw gaw gap nga ai Sut Maden shagyit sa yu gawan da nhtawm Lam mahkrai gawgap bungli dabang de wa du nna ra ai lam ni matsun da ai re. Dai hpang Laiza buga mare kahtawng gaw sharawt maden jat masing hte Nhkrut Kawng mare Munglai hka mahkrai gawgap dabang, sut maden modo lam nnan htu baw bungli shara ni de sa du gawan nhtawm gawgap lit la nga ai salang ni hpe ra ang ai made bungli matsun da ai re.
Ya aten Wunpawng Mungdan Shanglawt Asuya kaw nna Laiza ginra kata e buga masha law jat wa ai hte maren mare buga mung grau kaba wa hkra gaw sharawt maden jat ai bungli masing ni hpe latatut hkrang shapraw nga dingding re ai lam chye lu ai


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Sumru, Mu, Chye La Ai Gaw N Myit Mada Ai Mabyin Ni Hta Karai Kasang Hpe Mu Lu Na Matu Garum Ya Ai Nga Wa Sarabyin Tsun Ai
Wa Sarabyin: Sumru, Mu, Chye La Ai Gaw N Myit Mada Ai Mabyin Ni Hta Karai Kasang Hpe Mu Lu Na Matu Garum Ya Ai
September 7, bat masum ya shani, hpung shawa masha ni hte hkrum shaga ai lamang hta, Wa Sarabyin Francis, Loyola na San Ignatius a kasi kamang hpe tsun dan let 'sumru, mu, chye la ai gaw n myit mada ai mabyin ni hta Karai Kasang hpe mu lu na matu anhte hpe garum ya ai, nga nna tsun da ai.
Loyola Na San Ignatisu
San Ignatius gaw Jau rai nga ai. Shi gaw majan pa hta shi a lagaw hkala la ai hpang dum nta kaw nga nna sanseng sanpra ai hku nga lai wa ai wa rai nga ai. Dum nta kata kaw, lagawn ai majaw, hti mai ai laika langai ngai tam hpyi ai shaloi, n myit mada, san pra ai ni a prat hpe sha mu hti la lu ai.
Laika hti let laklai mungkan hpe tam mu la ai; dai mungkan gaw shi hpe share shagan ni, share ninghkring ni a kasi kaja hte maren sak hkrung hkawm sa shangun ya ai. Grau nna san pra ai Francis hte san pra ai Dominic ni a kasi hpe hkam la nna sak hkrung lai wa ai.
San Ignatius gaw san pra ai ni a lam ni hpe hti sumru la ai a marang e, shi hkum nan a kata hta sumru la lu ai lam amyu myu hkam lu ai hpe dum hprang wa ai. San Ignatius hkum nan ka ai shi a labau hta, mungkan lam ni hpe sumru ai shaloi, law la ai pyaw hpa lam ni hpe hkam sha lu ai, raitim, gade n na yang, dai lam ni yawng wan hkut zawn hkoi mat ai rai nna yawn hpa kaba rai nga ai, nga nna sakse hkam da ai.
Yerusalem de, jam jau hkam nna, lagaw lam hte rawt hkawm sa wa na myit dat ai shaloi raitim, hkawm sa ai shaloi raitim, kabu pyaw ai myit hpe hkam la lu ai, dai zawn myit ai lam hpe jahkring da sai raitim, hkawm sa ngut ai hpang raitim, kabu pyaw nga dingyang re, nga nna sakse hkam ga hpe ka da ai.
San Ignatius a laklai mahkrum madup hpe ningmu zut lahkawng hte Wa Sarabyin tsun dan da ai. Ningmu zut langai gaw 'ATEN' rai nga ai. Dinghta Mungkan hte seng ai lam gaw, nnan daw aten hta myit lawm hkra mawng la ai; rai ti mung, hpang daw hta gaw dai mungkan pyaw hpa lam ni wanhkut zawn hkoi mat mat ai.
Kaga ningmu zut langai gaw, 'SUMRU AI KAW NA MU LA LU AI NINGMU JAHTUM" rai nga ai. Anhte a matu mai kaja ai gaw hpa re ai hpe mu la lu ai; dai gaw anhte a myit hpe mawng la ai majaw mu la ai n re ai; anhte a sak prat hkrunlam hta na hkam la lu ai mahtang rai nga ai.
Mara kaba galaw ai masha gaw mara kaba matut galaw ai rai yang, Satan gaw dai wa hpe mungkan pyaw hpa lam hta matut jai lang taw ai rai nga ai. Mai kaja ai masha ni gaw shanhte hte hti htang rai nga ai; shanhte gaw myit masin salum kaw nna nan sumru nna dum hprang let mai kaja grau ai de galai shai sa wa ma ai.
Wa Jau Ignatius gaw majan hta hkala ai hpang, shi a masin salum kaw hkam sha ai lam law law hpe shawng hkrum katut ai; dai hpang she Karai Kasang hpe mu chye wa ai mahkrum madup hpe lu la ai, nga nna shi hkam sha nna sumru mu tam da ai mahkrum hpe tsun da ai.
Mu ai hte rau myit lawm shangun ai mabyin ni gaw shi hpe myit htum shangun ai; n myit mada, n dan n leng shi ai lam ni mahtang htani htana simsa lam hpe jaw ya ai, nga nna mung Wa Jau Ignatius sakse hkam da ai.
Karai Kasang gaw mungkan masha ni masin n jahkrat da shi ai mai kaja ai magam, mabyin ni hta bungli galaw nga ai, nga nna Wa Sarabyin Francis mung tsun da nga ai.
Prat hta n myit mada tawn da ai, n htang tawn da ai, n sumru tawn da ai mabyin ni hta Karai Kasang bungli galaw nga ai gaw dan dawng nga ai hpe anhte sumru hkam sha nna mu la lu mai ai, nga nna, Wa Sarabyin Francis sakse hkam tsun dan da ai.
Source: Vatican News
By Fr. Patrick Gawmaw Hkawng Yae
#vaticannews
#rvakachinservice


text:
Mali zup hka madim hpe prat tup jahkring lu na matu, madim galaw ai Company CPI snr SPIC hte Asia World Company lahkawng hpe tara shawk da ai lam Myitkyina Ninghtawn tara rung nhkap la ai lam November praw 8 ya shani tsun ai re.
Ndai amu shawk da ai lam hpe Lai wa sai October 25 ya shani ginra masha marai 302 gawng malai Tara kasa Phoe Phyu tara rung de shawk da ai re.
Myen-Miwa asuya lahkawng lapran myit hkrum galaw da ai re majaw, tatut galaw ai company hpe tara ahkyak la na lam nmai byin ai majaw n hkap la ai re nga nna Myitkyina ning htawn tara agyi Slg. Nyunt Lin tsun ai re.
Ginra masha ni a gawng malai garum ya ai tara kasa Phoe Phyu gaw ndai dawdan ai lam hte seng nna, lahta tsang de bai matut shawk mat wa na lam tsun ai re.
Mali zup madim hpe ya yang gan jahkring da ai nga tim, madim hpe galaw na company ni matut nga nga ai zawn, SPIC hku nna mung madim a kaja lam hpe ginra masha ni hpe tsun dan ai lam dingyang galaw nga ai re.
Madim hpe 2006 Hpyen asuya lak htak myit hkrum galaw hpang wa ai rai nna, mung shawa yawng ninghkap ai majaw Gum San magam Thein Sein lak htak gan jahkring kau ai re.
Raitim, masing a majaw htawt sit hkrum ai ginra masha ni gaw tinang ginra de bai nhtang wa lu na matu myit makun nga ma ai re.


text:
Wunpawng Mungdan Shawnglawt Hpyendap KIA Ginjaw ginra Dapba 5 npu dung 19 ginra rai nga ai Hpun Lum Bum de Myen hpyendap kaw nna nbungli bawm sa jahkrat ai lam chye lu ai.
May 1, Dai na hkying 8 daram hta bawm sa jahkrat ai rai nna, bawm kapaw ai nsen gaw Laiza kaw nna pyi na lu ai lam Ginra Masha ni tsun ai re.
Nbungli langai hte lahkawng lang da bat bawm sa jahkrat ai hpe na ai nga nna ginra masha nkau mung tsun dan ai re.
Myen hpyendap gaw Myothit, Kunglaw maga de shani shagu nbungli hte sa gap nga ai kaw nna, dai na gaw ginjaw ginra hte ni htep ai shara de bawm sa jahkrat ai lam re hpe chye lu ai.
Lagaw lam hte htu gasat ai majan ni hta Myen hpyendap maga si hkala ai jahpan grai law wa ai majaw, shani shagu nbungli hte sa gap nga ai lam chye lu ai.


text:
Munggu kaw nna yu wa ai Myen hpyen hpung ni hpe Dingdung daw pawng hpawm dap ni, lam lapran bawm hte hkap shing la gasat dat ai hpang, Myen hpyen dap ni makau grup yin
Nmawk Mare kata hta dai hpawt manap hkying 11 daram e, Myen hpyen dap shamu shamawt hkawm ai hpe Wunpawng Mungdan Shanglawt Hpyendap KIA dung 15 ni bawm hte hkap gasat ai kaw nna Majan
Nmawk Giwang Lung Ja Bum lagaw na mare kahtawng ni hta Myen hpyen dap ni dap jung shara la taw ai hte, shani shagu ngu na laknak kaba ni gap shadam bun taw ai lam
Waimaw ginwang, Nang Zaw mare makau na Wunpawng Mungdan Shanglawt Hpyendap KIA dung 3 shawng lam dap langai hpe Myen hpyendap kaw nna laknak kaba hte gap bun ai lam chye lu ai. (more…)
Tinang ginra kata ‘ginra jasan’ majan masing galaw nga ai Myen asuya dap hpe Sep. 29, bat Lahkawng Ya shani kalang bai, Hkalum Pa kaw KIA Dung 36 ni, bawm hte hkap kapaw gasat ai
Myen asuya dap hte Wunpawng Mungdan Shanglawt Hpyendap, KIA, lapran lahta Sammung, Kutkai Ginwang, Kaleng ginra kata gasat gala lam byin nga ai gaw, June 19, bat Manga Ya, du hkra, nhtoi mali ya du
June 18, bat Mali Ya jahpawt daw hkying hkum lahkawng daram gap hkat ai hpang, Myen asuya dap gaw Lahta Sammung KIA Dung (8) a Na Hkyem dap hpe wan nat jahten kau da nna
N gap hkat ai loi na ten, kalang bai Myen asuya dap hte Wunpawng Mungdan Shanglawt Dap (KIA) lapran Lahta Sammung Layan Kawng kaw June 6, bat Kru Ya shana hkying 7 jan kaw nna
Jahten Sharun Hpung ngu masat tawn ai wuhpung ginra ni hta lai, ngam ai shara yawng hta May 10 kaw nna August 31 du hkra majan jahkring tawn ai lam, Myen hpyendap May praw 9
Mungkan ting Covid-19, Wuhan virus ana zinli makawp ninghkap nga ten, Myen asuya dap gaw Lahta Sammung, Kokang dap hpe April 15, bat Masum Ya shani, sa htim gap ai majaw laja lana gasat gala


text:
June 5, 2019 ya shani KBC Ginjaw Rung hta KBC Ningbaw Rev. Dr. Hkalam Samson woi awn ai KHCC kaw na Ningtau Amu Madu 1, Wajau Noel Nawng Lat hte Ningtau Amu Madu 3 rai nga ai Sr. Hpauyam Hka Li (HDD Hpa-awn) hte EU Myen Mung lit hkam ni hte EU ECHO Karum Ningtum Hpung lit hkam ni
Karum Ningtum hpung hte KBC Ginjaw Rung hta hkrum shaga ai lam chye lu ai.
Hkrum shaga ai lam hta Hpyen yen Karum ningtum lam hte tinang a dum nta de bai wa lu na lam hta Mungkan Karum ningtum hpung ni a shang lawm lu na lam hte hpyen yen ni shim lum ai hte wa lu na matu jawm lam tam shakut na hte, ra ai Karum ningtum lam ni hpe Ndut ndang ra ai hta hkan nna Karum lu hkra jaw ladat shaw na lam ni hte seng nna hkrum shaga Lai wa ai lam shi ga na lu ai.
EU ECHO gaw 2011 Ning Majan Bai byin wa ai kaw nna dai ni du hkra matut ndi hpyen yen ni hpe Karum ai lam hta Grai N-gun dat shakut nga ai lam hpe Sr. Hpauyam Hka Li tsun ai kaw na chye lu ga ai.
Hkrum shaga ai lam hta lawm ai ni gaw
1. Rev. Dr. Hkalam Samson (Ningbaw, KHCC)
2. Wajau Noel Nawng Lat (N/T Amu madu I, KHCC)
3. Sr. Hpauyam Hka Li (N/T Amu madu III, KHCC)
4. Ms. Clemetina Cantoni (ECHO, Head Office Yangon)
5. Ms. Eszter Neheth Counsellor , Head of Political – EU Delegation
6. Ms. Pedro Campo LLOPIS (Deputy Head of Operation- EU Delegation)
7. Ms. Win Win Thein (Program Officer- ECHO, Yangon)
KBC MNK


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Alexandria Mare na San Pra ai Catherine a Poi Nhtoi (November 25) 25 November 2022
Alexandria Mare na San Pra ai Catherine a Poi Nhtoi (November 25)
San Pra ai Catherine hpe Engpyt Mungdan, Alexandria mare kaw, A.D 287 shangai chyinghkai wa ai rai nga ai.
Catherine Shi a asak (18) ning du ai hte shi a daidaw buga hta Madu a Kabau Gara Mungga hpe pu ba ai lam n nga ai sha galaw hkaw matsun lai wa sai rai nga ai. Dai zawn rai nna, Madu a Kabu Gara Mungga hpe hkaw tsun ai majaw, Hkawhkam Maximus pawt nna, htawng hta sharen da ai hkrum nu ai. Raitimung, shi myit n htum ai sha, hkawhkam jan hte htawng sin ai ni hpe Hkristan makam masham de gayin wa hkra mungga hkaw wu ai. Dai zawn shi Mungga hkaw ai majaw, hpang jahtum makam masham a majaw sak kau hkrum wu ai.
Dai majaw, San Pra ai Catherine gaw, asak grai naw kaji yang n nga mat wa ai rai nga ai.
Catherine n nga mat ai hpang, Nawku hpung gaw, shi hpe San Pra ai masha dang dat let, Shi a Po Nhtoi hpe mung, November shata (25) ya shani ngu masat shagrau dat ya sai rai nga ai.
Daini Nawku Hpung gaw, San Pra ai Catherine a Poi Nhtoi hpe galaw nga ga ai aten hta, tinang lu da sai makam masham hpe gara shara kaw mi du du, n hkrit n tsang sakse hkam ra ai lam hpe San Pra ai Catherine gaw, anhte hpe shadum ya nga ai. Dai majaw, Anhte hpung masha ni mung, tinang lu da sai makam masham hpe gara aten hta raitim, sakse hkam lu ai ai ni byin tai lu hkra shakut sa wa ga law.
By;
Sister Rose Angeline Maran Nang Doi (SFX)
RVA-Kachin Service (Myitkyina)


text:
Nmawk Lung Ja bum maga de Myen hpyen dap ni n dai laman hpyen arung arai hte Masha n gun ding yang jat bang taw nga ai lam, Nmawk ginra masha ni tsun ai re.
Nmawk Mare kata hta dai hpawt manap hkying 11 daram e, Myen hpyen dap shamu shamawt hkawm ai hpe Wunpawng Mungdan Shanglawt Hpyendap KIA dung 15 ni bawm hte hkap gasat ai kaw nna Majan
Nmawk Giwang Lung Ja Bum lagaw na mare kahtawng ni hta Myen hpyen dap ni dap jung shara la taw ai hte, shani shagu ngu na laknak kaba ni gap shadam bun taw ai lam
N'Mawk Lung Ja Bum de dai hpawt manap kaw nna, Myen hpyen dap hte KIA dap lapran laknak kaba ni hte gap gasat majan bai byin taw ai lam chye lu ai. Dai hpawt manap


text:
Jinghpaw mungdaw Nawnglut Ginra e ahkun hkanse hta hkawm ai KIO magam gun mali gaw Myen hpyendap a November 28 ya shani rim hkrum ai lam chye lu ai.
Rim hkrum ni shanglawt magam gun gaw KIA Dapdung (26) na marai sum (salang kaba langai, Agyi langai hte hpawmi langai) hte Dapdung (44) na Agyi langai, ni rai ma ai lam, Jinghpaw Shiga Dap sagawn chye lu ai.
Shanhte hpe Nyong Pin mare hte Chong Wa mare lapran shamu shamawt nga ai Myen hpyendap Hk.L.Y Masat (4) na Du Jum Zaw U woi ai hpung hte Sam Hkyeng pyitusit ni pawng nna wang rim ai re lam, chye lu ai.
Mabyin gaw, Loi Paw mare amu madu Kyaw U kaw nna ‘mam sharun jak ahkun hkanse bang na nga’ shaga dat ai majaw sa wa ai kaw dai mare salang wa a dum nta du ai hte wang rim kau ai re lam, KIA shiga lawk tsun ai re.
Ya ten, shanhte mali hpe Lung Tung Myen hpyendap de rim tawn na maram lu ai lam sagawn chye lu ai.


text:
Zin Lum hte Loi Je lapran Yaw Yung Bum hta dung ai Myen hpyen dap ni, dai ni shani ga-ang hkying 1 aten hta, Mai Ja Yang grup yin de lak nak kaba gap bun ai lam chye lu ai.
Yaw Yung Bum hta dung ai Myen hpyen dap ni gaw Mai Ja Yang mare kata de laiknak kaba 6 lang jan gap shadam bun ai nga, Mai Ja Yang ginra masha ni KNG Shiga dap de tsun dan ai re.
Hkying 1 daram hta laknak kaba 2 lang gap bun ai gaw, Mai Ja Yang Dakkasu makau de wa hkrat ai rai nna, hkying 2 jan daram hta kalang bai gap dak ai lanak kaba 3 lang gaw, Lup Wa kawng makau de wa hkrat ai lam chye lu ai.
Ya ten Mai Ja Yang kata na mung shawa ni, jawng ma ni gaw hkrit tsang, maja let nga taw ai lam chye lu ai re.
Wunpawng Mungdan Shanglawt Hpyendap KIA dapba 3 dung 15 ginra rai nga ai Lung Ja bum hpe lai wa sai shata kaw nna Myen hpyendap htim gasat taw ai rai nna, ya bat 2 du ai hpang, mung shawa ni nga ai Mai Ja Yang mare kata de laknak kaba gap bun ai lam rai nga ai.


text:
Lahta Sam mung na lahta Sinli ga (North Hsenwi State) gaw Jinghpaw Wunpawng sha ni grau law nga ai lamu ga shara rai nga
Labau
Tswm La Ai “Ing Raw”
Moi shawng de grai hkikhkam nna kaba ai mare langai mi nga ai. Dai mare gaw, Ginnem mare nan rai nga ai. Dai mare
Gumrawng Gumtsa masa
Ndai masa gaw woi awn ai Ningbaw Ningla ni jawm galaw ga ngu ai masa rai nga ai. Ndai ni gaw masha langai hta
JIWOI JIWA NI A LABAU HKAI LADAT HTE MUNGMASA HPAJI, MAJAN ZAILADAT
JIWOI JIWA NI A LABAU HKAI LADAT HTE MUNGMASA HPAJI, MAJAN ZAILADAT Jiwoi jiwa ni a labau hkai ai ladat: Ndai labau hkai
PUNGGA SIN WA AWNG TSUN AI MANAU
“Manau” ngu ai gaw, Jinghpaw Wunpawng (Kachin) ni a matu Karai Kasang hpe Kamsham jawjau,Chyeju shakawn ai lam ni hta e,kaba dik , hkikhkam
Wunpawng Amyusha Ni Matsing Da Ra Ai Lam Hte Malap Kau Nmai Ai Labau
7 Majan (7 Stars) Wunpawng mungdan shanglawt hpung ngu ai paw pru na matu shawng ningnan 1957ning htum maga de lana mi na simsa
MADU A MYING N SHAMAT KAU GA
Hpan madu Yehowa karai kasang gaw anhte Wunpawng amyu ni hpe mungkan ga ntsa nga pra galu kaba wa na matu hpan hpajang da
Jinghpaw Mungdaw A Labau Kadun
By Sau Ka-mai 1948 ning January shata (10) ya gaw, Jinghpaw Mungdaw byin pru hpang ai n’htoi re. Britisha Asuya a lata na Myen
Hkawm Wa (Kunle) Rev. Yo Jawng Hawng Hkawng A Magam Gun Prat Labau Kadun
Sawk sagawn ai, Rev. Dr. N-Gan Tang Gun Mungkan Madang hte Shingdaw Lu ai Sasana Hkrun Lam. Tsaban 20 ning a kaang prat hta
KACHIN HPE SAWK SAGAWN DINGLIK MARAM YU YANG. (Lamu ga Masa hte Ginru Ginsa Hkrang) ( Part-1)
KACHIN HPE SAWK SAGAWN DINGLIK MARAM YU YANG. [ Prat dingsa Kachin ahtik labau hpe tsunlu na matu, lakap shamyet na sakse sakgan ni


text:
Manje, Munghkawng ginra nga, hpyenyen mung shawa ni gaw, mayak lam hpan hkum hkra lapran, dai ning na ladaw hkai n mai, galaw lu galaw sha lu na lam hta, hpyen masa a majaw, hkawm sa hkawm wa shim lam hta dut dang ai mayak hkrum taw ai hpe chye lu ai.
Covid ana hte, Hpyendap daru magam zing kau ai 2 ning jan tup, pru hkawm lam mayak a majaw, Karum ningtum hpe sha machyu let nga ra taw ai hpyen yen ni a matu, dai ning yi,sun,hkau na galaw sha lu na, shakut taw ai raitim, Hpyen masa a majaw, shimlam hta dut dang taw ai n hkan, galaw lu galaw sha na, aten lai mat na myit tsang taw ai lam Munghkawng hpyenyen mung shawa langai KNG hpe n dai zawn tsun ai re.
“Myen ni mung lai wa lai sa, zim sai mi re, n zim ai mi re mung n chye, shanglawt ni mung, hpyen ni lung wa maga nga jang gaw, gap na bai nga, dan re lam ni nga jang gaw, hkrit tsang ra ai gaw dai rai nga, hkawm sa hkawm wah ta, shimlum lam n lu ai daram re nga.Hkauhting hkauna ni yi ni galaw sha nga yang gaw, n dai May shata praw daw de na bungli shang wa ra sai rai nga ai. Ya ten e nhpan ni n lu kum, n pun ni n lu htu, hkran sawm nat ai lam ni n lu galaw rai yang gaw hprang hkrat mat jang lu na ni n lu, hkai n mai n byin dan re byin ai hku rai nga.”
Munghkawng ginra masha ni gaw, mare hte deng 2, 3 ram tsan ai shara hkan, yi, sun, hkau na ni hpe galaw sha let kan bau taw ai ni rai nga ai.
Dai hta ya ten, Myenhpyen dap gaw, Manje the Man maw maga de na dingyang hpyen shamu shamawt, lai wa lai sa galaw taw ai majaw, kan bau bungli lam, mung shawa ni hkawm sa hkawm wa lam hta dut dang taw ai rai nga ai.
Kan Bau bungli galaw sha lam hta myit tsang ra taw ai sha n ga, maga mi de Hpyen yen ni hpe, dinghku kata lang arung arai ni garum ningtum jaw nga ai, wuhpung ni mung dawm wa taw ai majaw, hpyen yen ni mayak lam law law hkrum sha taw ai lam n dai zawn matut tsun ai re.
“ndai hpyen yen kaw mung,htuk lu htuk jaw the seng na mung dawm na zawn bai nga wa, ya anhte gaw anhte rawng ai hpyenyen gawk ni mung hpri hpraw ni waw mat ma, shakum ni waw mat ma, ya marang ni bai htu rai jang, marang mung n shim mat ai daram rai nga, ya galaw lu galaw sha ma wang lu wang lang n lu galaw sha ai ten mung re taw, dai hta ma ni asak kaba ai ni machyi makaw rai yang tsi mawan mari la na Ja Gumhpraw mayak ni dut dang taw ai rai nga.”
Munghkawng hpyen yen ni gaw masha marai hkying lam nga ai sha n ga, garum ningtum ni dep hkap na yak ai shara the Majan masa gahtet wa yang myit tsang ra ai shara kaw nga taw ai hpyenyen langai mung rai nga ai.
Munghkawng mare a sinpraw de deng 10 jan kaw Maji Gung Myenhpyen dap byuhar kawng nga ai rai nna, Myenhpyen dap gaw Manmaw, Manje de na dingyang lai lung shamu shamawt lam galaw nga ai re.
Lai wa sai April shata hta Munghkawng Maji Gung de lai lung ai Myen hpyen maw daw yan hpe KIA dung 27 ni 10 lang jan, hkap gap ai lam ni dingyang galaw wa sai re.


text:
Mungmyit Sinli, Munggu Hpyen yen mung shawa 800 jan gaw, ya ten malu masha hte nga shara garum ningtum ra ahkyak taw nga ai lam chye lu ai. Munggu mare kaba de sa du hprawng
Tinang ginra kata ‘ginra jasan’ majan masing galaw nga ai Myen asuya dap hpe Sep. 29, bat Lahkawng Ya shani kalang bai, Hkalum Pa kaw KIA Dung 36 ni, bawm hte hkap kapaw gasat ai
Shawng de Myen mung kummyunit pati ginjaw Munggu e ningnan hpaw ninghtan ai Kachin Peace Special Force na magam gun masha langai, shawng n’nan gap sat hkrum ai lam, lai wa sai bat laman byin
Myen asuya dap tat-ma (99) gaw Lahta Sammung, Muse ginwang kata na KIA Dung 9 daju hpe June 7, Laban shani, htim gasat zing lu ai hpang kade n na ten bai dawm mat ai


text:
Shawgu ginwang gumshem myen hpyen dap a matu shang gumhpraw tam ya nga ai hpai da da shara ni gaw, shata 2 laman grau grau law wa lam ginra masha ni tsun nga ma ai re.
Mare shing gan cycle hte minute 5 daram sha pru ra ai shara hta, hpaida wang 5 nga ai rai nna, dai hpai da dabang hpe pyada ni kawn yu zawng ya nga ai lam chye lu ai.
“N dai hpyen dap ni daru magam zing kau ngut ai hpang she grau law wa ai. Moi hkan e nga yang gaw ‘lay-kawng-gyin’ ngu ai baw langai ram sha nga ai. Ya na gaw myen hpyen dap kaw na nan a hkang jaw da ai re. Pyada du wa hte ginra up hkang pya da dap ni kaw na shim lam la let zawng ya taw ai re” nga nna tsun dan ai re.
Hpai da wang langai kaw nna lani mi sen 4 daram Myen hpyendap hpe gumhpraw jaw nga ai majaw, shata mi rai yang, ndai hpai dang wang ni kaw nna Myen hpyendap gaw sen 600 daram shang gumhpraw lu nga ai lam chye lu ai.


text:
Ya yang hkyuk htawng e sharen da hkrum ai Sara Sumlut Tu Htang hte Rev. Bima Dau Lum yan lawt pru lu hkra akyu hpyi garum na matu KBC Myitkyina Ginwang kaw nna Dai ni February 16 ya laban shani, buga hpung ni de garum hpyi dat ai lam chye lu ai.
Sara yan hte seng nna bawngban nga ding yang re majaw, laika shabra ndau ai lam kaga n galaw na matu mung hpyi lajin da ai re.
Bai nna sara yan hte dum nta masha ni hpe garum mayu ai ni nga yang mung garum mai ai lam, buga hpung ni de shadu ai laika kaw nna chye lu ai re.
60th Lang na Rawt Malan nhtoi Jaw Bum e galaw ai hte seng nna KBC Myitkyina ginwang ramma hpa-awn Sara Sumlut Tu Htang hte Jaw Bum shatsawm Jahtap lit hkam Rev. Bima Dau Lum yan hpe February praw 6 ya shani Myitkyina Pyada dap de hkang zing kau ai re.
Dai Hpang February 11 ya shani Myitkyina htawng de bai htawt sit kau ai re.
Sara yan hpe ntara wuhpung matut ai tara masat 17/1 hte ahkyak la ya na matu Myen hpyendap Dingdung Daw Daju MPHk kaw nna Pyada dap de tsun da ai lam chye lu ai.


text:
Amyu sha rawt malan hpung lahta Myen mung daphpawm wuhpung 4 hte Myen asuya lapran August 31 ya shani Kyengtong e hkrum zup bawngban hpawng galaw na re lam chye lu ai.
Wunpawng Mungdan Shanglawt Hpung KIO, Balawng Dap TNLA, Kokang Dap MNDAA hte Rakhine Dap AA wuhpung 4 hte asuya simsa lam galaw hpung NRPC ni hkrum zup na rai nna, gap hkat jahkring lu na lawng lam hpe madung bawngban na re lam chye lu ai.
Lahta Sam mung e majan ding yang byin nga ai raitim, dap hpawm a matu shim lam hpe Miwa asuya hte Myen asuya maga lit la ai majaw Kyeng Tong mare hta galaw na matu myit hkrum ai re lam chye lu ai.
Asuya NRPC salang ni hte lahta Myen mung daphpawm wuhpung 4 lapran June 30 ya shani Mungla ginra e hpang jahtum hkrum zup bawngban da ai re.
Dai hpang matut hkrumzup bawngban na shakut ai raitim, hkrumzup shara n lu lata ai majaw shata 2 rai yang she bai hkrum zup na masing byin wa ai relam chye lu ai.
ya ten Myen mung sinna hkran Rakhine mungdaw e Asuya dap hte Rakine dap AA lapran majan dingyang byin nga ai zawn, Sam mung hta mung Wunpawng Mungdan Shanglawt Hpyendap KIA n lawm ai sha, dap hpawm malawm wuhpung 3 hte majan ding yang byin nga ai lam chye lu ai.


text:
Mungmyit Sinli Ga, Muse lahta Mungbaw, Wing Seng mare hta Myen hpyen dap ni n dai laman shana shagu laknak kaba gap shadam bun ai majaw, ginra masha ni hkrit tsang taw ai lam chye
Mungkan ting Covid-19, Wuhan virus ana zinli makawp ninghkap nga ten, Myen asuya dap gaw Lahta Sammung, Kokang dap hpe April 15, bat Masum Ya shani, sa htim gap ai majaw laja lana gasat gala
Tinang dap gap zing nna wan nat kau ya ai, Myen asuya dap, Dapnu (99) hpyen hpung hpe December 25, Hkrismat shani jahpawt daw, KIA ni bawm hte hkap dep gasat dat ai lam, KIA
Mungkan tara rung ni, ICC hte ICJ hta Myen mung hpe jep san wa na lamang ntsa shanhte hpung masum ‘madi shada ai lam ndau tawn ai’ hpe, lawan ai hku bai dawm kau na
Myen asuya hte bilateral gap hkat jahkring na lam hta Dingdung Daw Daphpawm, hpung mali lapran n hkrum n ra byin nga ai lam, DDD shiga lawk hku chye lu ai. Wunpawng Mungdan Shanglawt Hpung


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
San Pra ai Andrew Dung-lac hte Manang ni a Poi Nhtoi (November 24) 24 November 2022
San Pra ai Andrew Dung-lac hte Manang ni a Poi Nhtoi (November 24)
San Pra ai Andrew Dung-lac gaw, Vietnam mungdan hte Nawku Hpung a matu, shi a asak hpe n lahpawt ai sha galai kau ya ai Vietnam Jau langai mi mung rai nga ai. Shi hte maren si hkam mat wa ai ni gaw, Vietnam Mungdan, Nawku Hpung a matu asak jaw mat wa masai.
Madu a Kabu Gara Shiga gaw, Vietnam mungdan de, tsa ban (16) n nan daw kaw nna du nga sai re. Sinpraw dan na masha malawng maga gaw, Sasana magam gun hpung ni a chyeju majaw, makam masham hpe shanhte a asak hte galai kau ma ai. Tsa ban (18) hta buga hte maigan sasana magam gun ni law law tara sakse tai si hkam lai wa sai rai nga ai.
Ndai zawn makam masham a majaw, si hkam ai ni ni kaw na marai (117) hpe 1988 ning, June shata (19) ya shani, dai aten na Wa Sarabyin Yawhan Pawlu (II) gaw, San Pra ai masha nga nna masat shagrau dat ya sai.
Ndai masat shagrau poi lamang kaw lawm ai Sanpra ai masha ni gaw, San Pra ai Jau Andrew Dung-lac hte kaga Vietnam Jau marai (36), Vietnam Hpung masha ni marai (59), Spain hte Fransik Saradaw ni marai (8), Uropa dan na Jau ni Marai (13) rai ma ai. Shanhte a makam masham hpe sadi dung ai majaw, shagrau ya ai hku nna, 1989 ning, November shata (24) ya shani Nawku Hpung ting a shata hti laika kaw, makam masham a majaw, sat kau hkrum ai shanhte a mying ni hpe shalawm da ya sai rai nga ai.
Daini Nawku hpung gaw, San Pra ai Andrew Dung-lac hte Manang ni a Poi Nhtoi hpe galaw nga ga ai hte maren, anhte a myit masin hta mung, tinang lu da sai Makam Masham hpe kaning re ai aten hta mi raitim, gwi gwi sakse hkam lu ai ni byin tai nga ga law.
By;
Sister Rose Angeline Maran Nang Doi (SFX)
RVA-Kachin Service (Myitkyina)


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Tinang A Buga Ginra Hpe Manu Shadan Let Hkai Lu, Hkai Sha Ga
Majan a majaw shaning ( 11 ) ning jan hpyen yen shakram kau da ai Prang Hku Dung mare hta hpyen yen camp hkan nga ai buga masha ni nkau mi bai wa nga nna Prang Hku Dung jau ginwang na buga hpung masha ni a hkauna rai nga ai Nammawk Prang hkau na, na hkam hpe nawku hpung woi awn ai hte ta gindun let mare buga masha ni daining kaw nna bai galaw hpang ai ya daini apu pu ,asi si nna mam dan la lu sai rai nga ai.
Prang Hku Dung mare gaw 2011 ning hta majan a majaw shawng nnan hprawng yen ra ai mare buga rai nga ai. Ya hpyen yen camp hkan nga ai buga masha ni nkau mi bai wa nga ai majaw kanu kawa ni a nsen shapraw hpyi shawn ai hte maren Wa Saradaw Wa jau ni myit ya nna ( 2022 ) ning kaw nna sasana jawng hpe bai hpaw ya sai hte nawku hpung hkauna hpe mung bai galaw hpang sai. Ndai hkauna gaw lamu ga Eka hkying lahkawng jan dam ai hkauna rai nna, daining gaw Eka tsa lam sha naw lu galaw hpang ai, gam bum hku tsun ga nga yang gam bum masum hta na gam bum mi daram sha naw lu galaw hpang ai lam Prang Hku Dung ginwang up, Wa Jau Joseph Lahpai Gam Hpang tsun ai kaw na chye lu ai. Htaning hprang ning grau nna n gun dat galaw lu na hpe lajang nga ai. Buga masha ni hku nna hkauna galaw yu sana nga nna hpyi shawn ai hte mare Wunpawng Mungdan Shang Lawt asu ya mung ndai hpe n gun jaw, madi shadaw la, nawku hpung ni mung myit hkrum ai hte shang lawm ai, grau nna buga masha ni n gun dat ai, tinang lamu ga hpe tinang makawp maga, hkai lu hkai sha nna nsi nai si ni hpe shu la lu sai.
Ya mung ndai Prang Hku Dung ginra hta Sut Hpaga galaw ai ni Ga sau shaw ai lam galaw wa nga ai majaw mare buga, lamu ga ni hten za mat na hpe buga masha ni myit tsang let ning hkap taw ai hpe mung chye lu ai.
By - Julia Ja Ing


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Nang Hpam Lusha Hpe Tawn Kau Nna Karai Magam Gun Wa Ai Sara Kaba Patrick Ndup Naw Lawn
Lani mi na aten hta Nu gaw ngai hpe hkrap let chyum jawng sa na tsun ai. Raitim ngai gaw jahpawt yup rawt ai hte tsa hpak mi lu la jang she ga shaga ai re majaw chyum jawng sa lung na nloi na re ngu Nu hpe tsun ai. Nu gaw dai daram lu mayu jang shani ga ang wa lagu lu u ngu tsun dat ai ga a majaw myit masin hta hkra nna chyum jawng sa lung byin mat ai.
Sara Patrick Ndup Naw Lawn gaw Karai a magam gun ai ( 25 ) ning hpring chyeju shakawn gumhpraw jubilee poi hpe November 15, 2022 ya shani PLN St. Joseph nawku jawng wang hta galaw la lu sai rai nga ai.
Sara Patrick Ndup Naw Lawn a Karai magam gun na shaga la hkrum ai hte seng nna ndai hku nga tsun dan ai:
Ngai nnan e magam gun na ngu loi pyi n myit ai, lai wa sai ten nye prat gaw nam de rawng ai prat re, nam de rawng ai ngu ai gaw nye hkum hkrang hpe tsun ai re. Moi gaw ngai Kani ya prat hte nga taw ai re.
Jahtum e gaw Hpakant de lung nna lung seng htu ai, raitim lung seng n lu hkraw ai majaw nye kahpu gaw yu wa nna Chyum jawng lung na matsun ai. Raitimung ngai chyum jawng de lawan n sa byin ai.
Lani mi hta Nu gaw hkrap let ngai hpe chyum jawng sa na tsun ai. Raitim ngai gaw jahpawt yup rawt ai hte tsa lau hku hpak mi shawng lu la jang she ga shaga ai. Ndai zawn rai lu sha ai gaw chyum jawng de gara hku n mai sa na re ngu kanu hpe tsun ai. Dai shaloi kanu gaw dai daram lu mayu jang mung shani ga ang wa lagu lu u ngu tsun dat ai. Dai kanu tsun dat ai ga a majaw myit masin hta hkra mat nna chyum jawng sa byin mat ai rai nga ai.
Chyum jawng lung taw ai ten hta mung shakut ai, chyum laika hti ai, akyu ni hpyi rai nna gau ngwi ngwi shayawm lu mat wa nna tara hkaw sara magam hpe gun hpai lu ai re.. Karai magam gun nga ai ten hta Karai Kasang ngai hpe lit jaw sai re, chye tim nchye tim dang lu ai daram mi gun hpai ap nawng na matu myit da sai re majaw ngai mung Sagurem langai rai sai ngu ai hpe hkam la nna magam bungli hpe galaw shakut nga ai.
Sara jan hpe mung dinghku lit gaw nye bungli nre, nanhte bungli re, ngai gaw lu yang garum na, nlu yang n garum na, No ( 1 ) nye bungli gaw nawku hpung bungli re ngu tsun da ai. Ngai mung dinghku bungli n galaw ai ngu ai gaw nre, raitimung dang ai daram gaw galaw grau nna madung dat ai gaw nawku hpung bungli re ai lam sara jan dum nta masha ni hpe chye na shangun da ai.
Daini ngai ndai zawn rai magam lu gun na mung No ( 1 ) gaw Lamyang kaw ngai hpe hkap la nawku hpung masha ni a garum madi shadaw ai, lit shatsam ya sai ginwang up Wa Jau ni, makyin jinghku ni a garum madi shadaw la ai majaw daini du hkra Karai magam gun hpai lu ai re yawng hpe chyeju dum ai lam tsun da nga ai.
Sara kaba Patrick Ndup Naw Lawn gaw ( 25 ) ning tup Lamyang mare kaw magam gun hpai lai wa nna ya ten PLN mare de htawt sit magam gun na lit shatsam hkrum sai hte maren PLN mare na San. Mahte Sara Gaiwang a lit hkam magam hpe gun hpai taw ai rai nga ai.
By - Julia Ja Ing


text:
2.Htunghking Byinda
Wunpawng sha ni a Numwawm Numla hpuja sharing shakau lam ni hpe myit yu ai shaloi, Hkristan tai wa ai ningmu masum pru wa ai. Dai ningmu ni gaw Wunpawng sha ni a Htunghking gaw lai wa sai prat ni hta Nat jaw Htunghking kata kaw hkan s alai wa ai rai nna, Hkristan prat du ai shaloi un gang ai lam ni pru wa ai. Dai ung ang ai lam a majaw, ningmu garan wa ai re.
- Ningmu langai mi gaw, Hkristan tai sai hte maren, Hkristan sasana sa jaw ai sinna ni a htung lailen sha lang nna nat jaw hte matut mahkai nga ai Wunpawng htung hpe gaw tsep kawp kau da ra sai ngu ai ningmu re. Dai ningmu mung myit jasat ai lam sha rai nna ta-tut hkrang shapraw yak ai. Htunghking lam hta tinang myit jasat ai hku sha n mai galaw nga ai. Lawu lahta makau grup yin hte nga pra ra ai rai nna hkrang yak ai.
- Kaga ningmu langai mi gaw Htunghking ni hpe Nat hte seng ai Htunghking hte n seng ai garan nna, nat hte seng ai hpe la kau nhtawm, Htunghking hte seng ai san san hpe sha hkan sa mayu ai ningmu re. Dai lam hta mung Nat jaw prat hta byin paw pru wa ai Htunghking hpe Nat jaw hte Htunghking garan na matu n mai byin ai lam naw nga nga ai. Shing rai dai ningmu mung ta-tut hta grai wa awng dang ai lam n nga nga ai.
- Hpang jahtum na ningmu gaw, Nat jaw prat na Htunghking hpe Nat a shara kaw Karai Kasang hpe tawn da nna htap htuk dum ai Htunghking yawng hpe shatsawm jahtap la nna prat ningnan hte shabung shapre nna lang na ngu ai ningmu re. Ga shadawn, moi prat hta num sharawt sha poi hpe Nat jaw sha ai hku n re ai sha, kyu hpyi poi hku galaw la mai nga ai. Ndai masa gaw Hpung up sara kaba nkau mi hte Wajau nkau mi hte Bishop nkau mi du hkra myit hkum nga ma ai.
Shing re rai nna Numwawm Numla Htunghking hta lang ai lamang hte ginlam ni a majun lachyum hte manu ni hpe sawk shapraw nhtawm, Hkristan makam masham hte Hkristan lailen ni hte shabung shapre jahkau nag aw ra madung rai na re majaw, ndai laika buk hta mung majun hte lailen manu ni hpe dang lu ai daram ka bang da sai.
3.Wunpawng sha ni hte Nat jaw htung
Wunpawng sha ni gaw manu dan ai amyu shing n rai, manu shadan mayu ai rai yang, shanhte a htung lailen hpe manu shadan ra nga ai. Htunghking gaw manu dan nna dai amyu gaw manu n dan yang gaw, lachyum n pru nga ai. Amyu gaw manu dan nna Htunghking gaw manu n dan shing n rai, Htunghking n lu ai rai yang, dai wag aw amyu pyi n rai nga ai. Wunpawng Htunghking manu dan na matu gaw dai Htunghking hpe shalat da tai Nat jaw Htunghking hpe manu shadan ra nga ai. Nat jaw Htunghking manu dan na matu, Nat jaw makam masham hpe mung manu shadan ra nga ai.
4.Wunpawng sha ni hte Nat jaw makam masham
Anhte Wunpawng sha ni a n-gup kaw na Nat jaw prat hpe ningsin htawng hta rawng ai prat , myi di, nah pang prat, lam dam mat ai prat, n hkru n kaja mat ai prat, hten run taw ai prat ngu nnga tsun chye ga ai. Dai lam ni teng na a ni? Tsun hpyi tsum hpat, gale galau, guji guying myit sumru yu ra ai. Wunpawng sha ni gaw lam dam ai amyu mung n re, Hkristan hpung kaw na gumlang gale mat wa ai ni nre, nga pra hpang hku nna Hkristan makam masham hta rawng ai lam ni hpe kam chyalu re. Mungkan ga hpe Karai Kasang hpang da aia ngu nna kam ai. Dai majaw masha gaw Karai Kasang hpe hkrit hkungga ra ai. Dai hte maren sha masha hpe mung manu shadan tsawra ra ai. Masha hpe manu shadan ra ai ngu ai makan masham kaw na masha sat yang bunglat hka daw ra ai. Masha hpe tsawra ra ai ngu ai kaw na, Htunghking ningli, hpu jaw hpu ya lailen ni pru wa ai. Shingrai Isarael masha ni Karai Kasang hpe tsang hte tsang chye na saw a ai zawn, anhte amyu mung loili chye na ai htaa ningpawt nna law law chye na ai de sa wa ai amyu she re. Dai majaw lachyum hpe adding tawk tsun ga nga yang, Nat jaw nawku htung gaw Wunpawng sha ni hpe HKristan makam masham de sa sad at ai lawu tsang sharin sara she rai nga ai. Dai lam teng n teng myit yu na matu, anhte a makau grup yin shing n rai, anhte hte rau nga ai Sam ni, Myen ni, Gala ni, Bukda makam masham hte Hindo makam masham lang ma ai. Wunpawng sha ni mung Nat jaw n re ai sha anhte hta grau law ai ni hkan sa ai, Bukda, Hindo tai nga ai rai yang, Wunpawng sha ni Hkristan lu tai nag a ni? Anhte a makau grup yin na makam masham ni hta Hkristan sasana a awng dang ai hte maren, anhte kaw mung awng dang na n rai. Anhte Hkristan tai taw ai gaw Nat jaw nawku htung e pawnba sad at ai majaw sha rai nga ai.
5.Ginru Ginsa hku gawn ai hpuja
Lahta e tsun lai wa sai hte maren, Mayu nta na masha gaw Dauma nta de sit nawt mat ai Ga langai mi dauma nta de jat bang la ai htung rai nga ai. Num jaw, Num ya lam garai n galaw ai ten hta Mayu ni a yi ngam kaw Ga marai manga tsap ai. Dauma ni a yi ngam kaw mung Ga marai manga tsap ai. Numwawm Numla ngut ai hpang gaw Mayu ni a yi ngam kaw ga marai mali shat sap mat sai. Dauma ni a yin gam kaw gaw Ga marai kru mat sai. Dai shaloi gaw Mayu maga de yawm nna Dauma maga de jat wa ai rai nna sum mat hkrum ai Mayu ni hpe jat wa ai dauma ni gaw kumhpa jaw shatsawm ai lam nga ra mat sai. Dai kumhpa gaw hpang e hpuja ngu nna shamying nna hpaga amyu mying law law shamying la sai. Mayu ni maga hku mung tinang a kasha hpe shatsawm ai hpun palawng hte ra ahkyak ai arung arai jaw dat sai. Dai gaw sharing shakau tai wa sai.
Raitimung, dai ni na prat hta gaw moi na prat zawn yi ngam langai mi kaw jawm tsap ai baw n rai sai rai nna masha jat wa tim, Ga jat wa ai lam n nga ai. Dai majaw hpu bang ai shaloi Dauma wa sum ai lam byin wa sai. Shing rai hpu bang ai lam hpe jahtuk ai lam nga wa ai. Lahta e tsun lai wa ai lam gaw ginru ginsa labau hku gawn ai lam rai nga ai.
- Matsun maroi labau hku gawn ai hpu ja sharung shakau lam
Matsun maroi labau hku gawn ga nga yang, Matsaw ningtsa Hpan Sagya gaw shinggyim masha ni hpe hpan da sai. Hpan da ai kaw shading sha ni hpe shawng hpan da ai. Shadang sha ni hkrai nga pra ai shaloi, mayat maya hkum tsup wa ai lam n nga ai rai nna mayat maya wa na matu, shayi sha ni hpe bai hpan ya sai. Dai shayi sha ni gaw Mahtum Kaw Tsalat, Madai Ma Ja Nga, Jan Ma Hpraw Nga, Mudi shayi ni rai nga ma ai. Dai majaw shinggyim masha ni dinghku lu mat sai. Matsaw ningtsa Hpan Sagya ni hku nna shinggyim masha ni hpe jaw ya ai shaman chyeju ni hta dinghku garai n lu yang na,shaman chyeju hte dinghku lu ai hpang na chyeju gaw kaga ga rai nga ai. Dinghku lu ai hpang na shaman chyeju ni gaw nhtu, hkai li, di, hkra, hpun palawng zawn re ni rai nga ma ai. Dai shaman chyeju gaw sharing shakau kungdawn hpaga tai wa sai. Shinggyim masha ni hku nna mayu ni jaw ai nhtu hte yi hkyen, nga hkwi, shan hkwi, yi kaw na tu ai nbaw nnyeng hte Hpan Sagya ni hpe e chyeju htang kumhpa ai lam wa galaw sai. Dai gaw Num hpyi sa ai kaw na dinggun shat lit ni a n’pawt n’hpang rai nga ai. Dai hpang tinang rem la lu ai yam nga ni, manu dan dum ai arung arai ni hpe mung kumhpa jaw chye wa masai. Ndai lam ni gaw hpuja a ningpawt ninghpang ni rai nga ai. Ginru ginsa lam hku gawn ai hpuja sharing shakau hte matsun maroi hku gawn ai hpuja sharing shakau lahkawng yan hpe tsun ngut saga ai.
Pungga Ja Li